open-index/open-wikipedia-markdown huggingface dataset:
କାର୍ନିଟାଇନ ପାମିଟଏଲଟ୍ରାନ୍ସଫରେଜ ୨ ଅଭାବ

**କାର୍ନିଟାଇନ ପାମିଟଏଲଟ୍ରାନ୍ସଫରେଜ ୨ ଅଭାବ** (ଇଂରାଜୀ ଭାଷାରେ   **Carnitine palmitoyltransferase II deficiency**/ **CPT-II** ) ହେଉଛି ଏକ ଜେନେଟିକ ରୋଗ ଯାହା ତିନୋଟି ରୂପରେ ଉପସ୍ଥାପିତ ହୁଏ: ନବଜାତକ, ଗୁରୁତର ଶିଶୁ ଏବଂ ମାୟୋପାଥିକ । ନବଜାତକ ଆକାର ସାଧାରଣତଃ କିଛି ମାସ ମଧ୍ୟରେ ହୃତ୍‌ପିଣ୍ଡ ଏବଂ ଶ୍ୱାସକ୍ରିୟାରେ ସମସ୍ୟା ସୃଷ୍ଟି କରିବା ଯୋଗୁ ମୃତ୍ୟୁ ହୋଇଥାଏ । ଶିଶୁ ଆକାରରେ ଜୀବନର ପ୍ରଥମ ବର୍ଷରେ ଯକୃତ, ହୃତ୍‌ପିଣ୍ଡ ଏବଂ ମାଂସପେଶୀ ସମସ୍ୟା ସୃଷ୍ଟି କରେ ।

ଚିକିତ୍ସାରେ ନିୟମିତ ଭାବରେ ଏକ ଉଚ୍ଚ ଶ୍ୱେତସାର ଖାଦ୍ୟ ଖାଇବା ଏବଂ ଟ୍ରିଗରରୁ ଦୂରେଇ ରହିବା ଉଚିତ ।  କେବଳ ନିର୍ଦ୍ଦିଷ୍ଟ ଚର୍ବିଳ ଖାଦ୍ୟ ଖାଇବା ଉଚିତ୍; ବିଶେଷ ଭାବରେ ଲମ୍ବା ଚେନ୍ ଫ୍ୟାଟି ଏସିଡ୍ ହ୍ରାସ ହେବା ଆବଶ୍ୟକ ଯାହା ପ୍ରାୟ ଏକ ତୃତୀୟାଂଶ କ୍ୟାଲୋରୀ ମଧ୍ୟମ ଚେନ୍ ଫ୍ୟାଟି ଏସିଡରୁ ମିଳିପାରେ । କାର୍ନିଟାଇନ ପରିପୂରକ ସୁପାରିଶ କରାଯାଏ । ମାୟୋପାଥିକ୍ ଫର୍ମର ଫଳାଫଳ ସାଧାରଣତଃ ଭଲ । ଅନ୍ୟ ଫର୍ମରେ ଫଳାଫଳ ଖରାପ ହୁଏ ।

ସିପିଟି୨ ବିରଳ ଅଟେ, ୧୦,୦୦୦ରୁ ୧୦୦,୦୦୦ ଲୋକଙ୍କ ମଧ୍ୟରେ ଆନୁମାନିକ ଜଣକୁ ପ୍ରଭାବିତ କରେ ।  ଏହା ଲିପିଡ ମେଟାବୋଲିଜ୍ମର ସବୁଠାରୁ ସାଧାରଣ ବ୍ୟାଧି ଯାହା  କଙ୍କାଳୀୟ ମାଂସପେଶୀ ସମସ୍ୟା ସୃଷ୍ଟି କରେ ଏବଂ ମାଂସପେଶୀ ଭାଙ୍ଗିବାର ସାଧାରଣ ଜେନେଟିକ କାରଣ ଅଟେ । ଏହାକୁ ପ୍ରଥମେ ୧୯୭୩ରେ ଡିମାଉରୋ (DiMauro)ଏବଂ ଡିମାଉରୋ ବର୍ଣ୍ଣନା କରିଥିଲେ ।

## ଆଧାର
ରାସବିହାରୀ ବେହେରା

**ରାସବିହାରୀ ବେହେରା** (ଜନ୍ମ: ୬ ଅପ୍ରେଲ ୧୯୩୮) ଜଣେ ଓଡ଼ିଆ ରାଜନିତୀଜ୍ଞ ଓ ଲେଖକ । ୨୦୧୩ ମସିହାରେ ସେ ନିଜ ଭ୍ରମଣ କାହାଣୀ ପୁସ୍ତକ *ଅନନ୍ୟ ସୃଷ୍ଟି କାନାଡ଼ା* ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ ହୋଇଥିଲେ ।

## ସଂକ୍ଷିପ୍ତ ଜୀବନୀ 
ରାସବିହାରୀ ବେହେରା ୧୯୩୮ ଅପ୍ରେଲ ୬ ତାରିଖରେ କଳାହାଣ୍ଡି ଜୁନାଗଡ଼ ଅନ୍ତର୍ଗତ ମହିଚଲାଠାରେ ଜନ୍ମନେଇଥିଲେ । ସେ ୧୯୮୦ରେ କଳାହାଣ୍ଡି ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେସରୁ ୭ମ ଲୋକ ସଭାକୁ ସାଂସଦ ଭାବେ ନିର୍ବାଚିତ ହୋଇଥିଲେ । ପରେ ଲୋକ ସଭା ଆସନରୁ ୧୯୭୭ରେ ୭ମ ଓ ୧୯୮୫ରେ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଜାନକୀ ବଲ୍ଲଭ ପଟ୍ଟନାୟକଙ୍କ ମନ୍ତ୍ରୀମଣ୍ଡଳରେ କୃଷି ମନ୍ତ୍ରୀ ଓ ପରେ ସମବାୟ ଓ ଆଦିବାସୀ ବିଭାଗ (୧୯୮୬-୮୯) ଏବଂ ହେମାନନ୍ଦ ବିଶ୍ୱାଳଙ୍କ ମନ୍ତ୍ରୀମଣ୍ଡଳରେ କୃଷି ଓ ସମବାୟ ବିଭାଗ ମନ୍ତ୍ରୀ ଥିଲେ । ସେ ଓଡ଼ିଆରେ ଉପନ୍ୟାସ ଓ ପ୍ରବନ୍ଧାବଳୀମାନ ରଚନା କରିଛନ୍ତି ଓ ମାସିକ ପତ୍ରିକା *ସାଗର*ର ସମ୍ପାଦନା କରୁଥିଲେ । ସେ ମହାବୀର ସାଂସ୍କୃତିକ ଅନୁଷ୍ଠାନର ପ୍ରତିଷ୍ଠାତା ଏବଂ କଳାହାଣ୍ଡି ଲେଖକ ପରିଷଦର ସଭାପତି ଭାବେ ମଧ୍ୟ କାର୍ଯ୍ୟ କରିଥିଲେ ।

## ରଚନାବଳୀ 
* *ଅନ୍ୱେଷୀ* (୨୦୨୩, ଉପନ୍ୟାସ)
* *ଅନନ୍ୟ ସୃଷ୍ଟି କାନାଡ଼ା*
* *ପ୍ରବନ୍ଧ ମଞ୍ଜରୀ*
* *ପଞ୍ଚପାଖୁଡ଼ାର ଫୁଲ*
* *ବିଜୟୀ* (ଉପନ୍ୟାସ)
* *ଅଧିକାର* (ଉପନ୍ୟାସ)
* *ସେଇ ପାହାଡ଼ ତଳେ* (ଉପନ୍ୟାସ)
* *ମୂଲ୍ୟବୋଧର ସନ୍ଧାନ* (ଆତ୍ମଜୀବନୀ)
* *ପ୍ରବନ୍ଧ ମଞ୍ଜୁଷା*
* *ପ୍ରବନ୍ଧ ମଞ୍ଜୁଳ*
* *ସାଧନାର ପ୍ରତୀକ ଗାନ୍ଧି*
* *ବସୁନ୍ଧରାର କୋହ* (ଉପନ୍ୟାସ)
* *ରକ୍ତତୀର୍ଥ* (ଉପନ୍ୟାସ)

## ପୁରସ୍କାର 
* ୨୦୧୩ ଓଡ଼ିଶା ସାହିତ୍ୟ ଏକାଦେମୀ ପୁରସ୍କାର *ଅନନ୍ୟ ସୃଷ୍ଟି କାନାଡ଼ା* ପାଇଁ

## ଆଧାର 
ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ମାଣ୍ଡିଆ

**ମାଣ୍ଡିଆ** ହେଉଛି ଏକ ବାଜରା ଜାତୀୟ ଲଘୁ ଶସ୍ୟ । ଏହା ମୁଖ୍ୟତଃ ଦକ୍ଷିଣ ପୂର୍ବ ଏସିଆ ମହାଦେଶରେେ ବହୂଳ ଭାବେ ଚାଷ କରାଯାଏ । ଏଥିରୁ ବିଭିନ୍ନ ପ୍ରକାରର ଖାଦ୍ୟ ପ୍ରସ୍ତୁତ କରାଯାଏ । ମାଣ୍ଡିଆ ଫସଲ ସବୁପ୍ରକାର ଜମିରେ ଚାଷ କରାଯାଇ ପାରିବ। ଭାରତରେ ବହୂଳ ବ୍ୟବହୃତ ମାଣ୍ଡିଆର ବୈଜ୍ଞାନିକ ନାମ ହେଲା ପାନିକମ୍‌ ସୁମାତ୍ରିନ୍‌ସ (*Panicum sumatrense*) । ପାରମ୍ପପରିକ ଓଡ଼ିଆ ଖାଦ୍ୟ ଜାଉ ମୁଖ୍ୟତଃ ମାଣ୍ଡିଆ, ଚାଉଳ, ଯଅ ଓ ଖୁଦରୁ ତିଆରି କରାଯାଇଥାଏ ।

### ବିଶେଷତ୍ୱ 
ଅତି ପୁରାତନ କାଳରୁ “ମାଣ୍ଡିଆ” ଗ୍ରାମାଞ୍ଚଳର ଲୋକମାନଙ୍କର ଏକ ପ୍ରିୟ ଖାଦ୍ଯ ରୂପେ ପରିଚିତ । ଖାଦ୍ୟସାରରେ ଭରପୁର ଏହା ଏକ ଉପାଦେୟ ଶସ୍ୟ । ଏଥିରେ ୪ ଗୋଟି ଅତ୍ୟାବଶ୍ୟକୀୟ ଆମିନୋଏସିଡ (ସିଷ୍ଟିନ,ଟାଇରୋସିନ,ଟ୍ରିପଫିନ ଓ ମିଥିଓନଇନ) ଥିବା ସହିତ ପ୍ରଚୁର ପରିମାଣର ପୁଷ୍ଟିସାର, ସ୍ନେହସାର ,ଶ୍ୱେତସାର ,ଖଣିଜ ଦ୍ରବଣ , କ୍ୟାଲସିୟମ,ଫସ୍‌ଫରସ, ଲୌହ ଓ ତନ୍ତୁଭାଗ ଭାରି ରହିଛି । ତେଣୁ ଗୁଣାତ୍ମକ ମାନ ଦୁଷ୍ଟିରୁ ଧାନ,ମକା ଓ ଗହମଠାରୁ ମାଣ୍ଡିଆ ସବୁ ଦିଗରୁ ଉନ୍ନତ । ଏଣୁ ଏହା ଶିଶୁ ଓ ଗର୍ଭବତୀ ମହିଳାମାନଙ୍କୁ ମଧ୍ୟ ଦିଆଯାଏ । ବହୁମୂତ୍ର ରୋଗୀମାନଙ୍କ ପାଇଁ ଏହା ଏକ ଉପାଦେଯ ଖାଦ୍ଯ ଅଟେ । ସବୁଜ ମାଣ୍ଡିଆ ଗଛରୁ ସାଇଲେଜ ତିଆରି କରି ଗୋ-ଖାଦ୍ଯ ରୂପେ ମଧ୍ୟ ବ୍ୟବହାର କରାଯାଏ । ମାଣ୍ଡିଆରୁ ବିଭିନ୍ନ ପ୍ରକାର ପୁଷ୍ଟିକର ଖାଦ୍ୟ ଯଥା ଉପମା, କ୍ଷିରି, ରୋଟି ଓ ସ୍ନାକ୍‌ ଇତ୍ୟଦି ପ୍ରସ୍ତୁତ ହୋଇପାରୁଛି । 

ମାଣ୍ଡିଆର ଋତୁ ଅନୁକୁଳତା ତଥା ପୌଷ୍ଟିକ ଗୁଣ ଯୋଗୁଁ ମିଳିତ ଜାତିସଂଘ ଅନ୍ତର୍ଗତ ଖାଦ୍ୟ ଏବଂ କୃଷି ସଂଗଠନ ମାଣ୍ଡିଆର ସ୍ୱାସ୍ଥ୍ୟଗତ ଏବଂ ପୁଷ୍ଟିକର ଉପକାରିତା ବିଷୟରେ ସଚେତନତା ପାଇଁ ୨୦୨୩ ମସିହାକୁ 'ଆନ୍ତର୍ଜାତୀୟ ମାଣ୍ଡିଆ ବର୍ଷ' ଭାବରେ ସ୍ୱୀକୃତି ଦେଇଛି |  

**ରାଇମତି ଘିଉରିଆ** ବିଲୁପ୍ତ ପ୍ରାୟ ୩୦ କିସମର ମାଣ୍ଡିଆ ନିଜ ଜମିରେ ଚାଷ କରି ସେଗୁଡିକର ସଂରକ୍ଷଣ କରିପାରିଛନ୍ତି । ଭିନ୍ନ ଭିନ୍ନ କିସମର ମାଣ୍ଡିଆ ଚାଷରେ ତାଙ୍କର ପାରଦର୍ଶିତା ଯୋଗୁଁ କୋରାପୁଟ ଜିଲ୍ଲାରେ ସେ ମଧ୍ୟ "ମାଣ୍ଡିଆ ରାଣୀ" ନାମରେ ପରିଚିତା ।
### ଚାଷ ପ୍ରଣାଳୀ 
ମାଣ୍ଡିଆ ଏକ ଗ୍ରୀଷ୍ମ ମଣ୍ଡଳୀୟ ଫସଲ ହେଲେ ମଧ୍ୟ ଏହା ଏକ ଋତୁ ଅନୁକୂଳ ଫସଲ ହୋଇଥିବାରୁ ବର୍ଷସାରା ଚାଷ କରାଯାଇପାରିବ । ମାଣ୍ଡିଆ ମାତ୍ର ୪୦-୬୦ ସେ.ମି ଜଳ ଆବଶ୍ୟକ କରେ । ସମତଳ, ନିଗିଡା ଢିପ ଜମି ମାଣ୍ଡିଆ ଚାଷ ପାଇଁ ଉପଯୁକ୍ତ । ଲୁଣୀ ମାଟିରେ ମଧ୍ୟ ମାଣ୍ଡିଆ ଚାଷ କରାଯାଇ ପାରିବ । ଏହା ଖୁବ କମ ପାଣି ଦରକାର କରିବା ହେତୁ ବର୍ଷର ସବୁ ସମୟରେ ମାଣ୍ଡିଆ ଚାଷ କରାଯାଇ ପାରେ । ଅଗଷ୍ଟ ଓ ସେପ୍ଟେମ୍ବର ମାସରେ ରବି ଋତୁର ପୂର୍ବବର୍ତ୍ତୀ ଫସଲ ରୂପେ ଏହାକୁ ଚାଷ କଲେ ଜଳସେଚନ ଆବଶ୍ୟକ ହୁଏ ନାହିଁ ।

### ଆଧାର 
ଶ୍ରେଣୀ:କୃଷି
ଭୋୟାରି ଭାଷା

**ଭୋୟାରି ଭାଷା** ଏକ ଭାରତୀୟ ଭାଷା ଅଟେ । ଏହା ମଧ୍ୟ ଭାରତର ଏକ ଇଣ୍ଡୋ-ଆର୍ଯ୍ୟ ଭାଷା, ବିଶେଷ କରି ଗୁଜରାଟ, ମଧ୍ୟପ୍ରଦେଶ, ମହାରାଷ୍ଟ୍ର ଓ ରାଜସ୍ଥାନର ଏକ ଇଣ୍ଡୋ-ଆର୍ଯ୍ୟ ଭାଷା ଅଟେ । ଏହା ମାଲବୀ ଭାଷାର ଏକ ଉପଭାଷା ବା ବୋଲି ଅଟେ ।

ଏହି ଉପଭାଷାକୁ ବେଳେବେଳେ ଭୋମିଆରୀ, ଭୋୟାରୁ, ଭୁୟାର, ଭୁରିଆ କିମ୍ବା ବୋହୋଏରି ବୋଲି କୁହାଯାଏ ।

## ଆଧାର 
## ଅଧିକ ପଠନ 
* 
* 
* 

## ବାହାର ଆଧାର 
*

ଶ୍ରେଣୀ:ଭାରତର ଭାଷା
ସ୍ପାରସେଣ୍ଟାନ

**ସ୍ପାରସେଣ୍ଟାନ (ଇଂରାଜୀ ଭାଷାରେ   Sparsentan)** ହେଉଛି ଏକ ଔଷଧ ଯାହା **ପ୍ରାଥମିକ ଇମ୍ୟୁନୋଗ୍ଲୋବୁଲିନ୍ ଏ ନେଫ୍ରୋପାଥି** ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ପ୍ରୋଟିନୁରିଆ ବା ପରିସ୍ରାରେ ପ୍ରୋଟିନ୍ କମାଇବା ପାଇଁ ବ୍ୟବହୃତ ହୁଏ ।

## ଆଧାର
ରାଡିଅସ ମଥା ଭଗ୍ନ

**ରାଡିଅସ ମଥା ଭଗ୍ନ** (ଇଂରାଜୀ ଭାଷାରେ **Radial head fractures**) ହେଉଛି ଏକ ପ୍ରକାର ଅସ୍ଥିଭଗ୍ନ ଯାହା ସାଧାରଣତଃ ବିସ୍ତାରିତ ବାହୁ ଉପରେ ପଡ଼ିଗଲେ ଘଟିଥାଏ ।  ଏହାର ଲକ୍ଷଣ ମଧ୍ୟରେ ସାଧାରଣତଃ କ‌ହୁଣୀରେ ଯନ୍ତ୍ରଣା ଏବଂ ଫୁଲା ହୁଏ ।  ପ୍ରାୟ ୩୦% ଲୋକଙ୍କର ଅତିରିକ୍ତ ଆଘାତ ଥାଏ । ରୋଗ ନିର୍ଣ୍ଣୟ ସାଧାରଣତ ରଞ୍ଜନରଶ୍ମି ଉପରେ ଆଧାରିତ, ଯଦିଓ ଗଣ୍ଠି ଫୁଲିବା ଏକମାତ୍ର ସୂଚକ ହୋଇପାରେ ।

ଏହାର ଚିକିତ୍ସା ଭଙ୍ଗାର ପ୍ରକାର ଉପରେ ଆଧାରିତ ହୁଏ । ଯଦି ସମନ୍ୱୟ ଠିକ ଥାଇ ଭାଙ୍ଗିଥାଏ ତେବେ କିଛି ଦିନ ପାଇଁ ବାହୁକୁ ସ୍ଲିଙ୍ଗରେ ଝୁଲେଇ ରଖିବା ପରେ ଧୀରେ ଧୀରେ ଚାଳନା କରି ପ୍ରତ୍ୟାବର୍ତ୍ତନ କରିବାକୁ  କରିବାକୁ ହୁଏ । ଯଦି ଭଗ୍ନ <୨ ମିମି ଭୁଲ  ହୋଇଛି, ତେବେ ଦୁଇ ସପ୍ତାହ ଧରି ଏକ ବାହୁ ସ୍ଲିଙ୍ଗ୍ ପିନ୍ଧାଯିବା ପରେ ଫିଜିଓଥେରାପି କରିବାକୁ ଉପଦେଶ ଦିଆଯାଏ ।  ଅଧିକ ଭୁଲ୍ ସହିତ ଭଙ୍ଗା ଥିଲେ ଭଙ୍ଗାର ସ୍କ୍ରୁ ଆବଶୟକ ହୁଏ କିମ୍ବା କ୍ଷୁଦ୍ର ହାଡ଼ ଖଣ୍ଡର ଅପସାରଣ ପାଇଁ ଅସ୍ତ୍ରୋପଚାର ଆବଶ୍ୟକ ହୋଇପାରେ । ବିସ୍ତୃତ ଭଙ୍ଗା ପାଇଁ, ରେଡିଆଲ୍ ମୁଣ୍ଡ ବଦଳାଇବା ଆବଶ୍ୟକ ହୋଇପାରେ । ଅସ୍ତ୍ରୋପଚାର ପରେ ସାଧାରଣ କାର୍ଯ୍ୟକଳାପକୁ ଫେରିବା ପାଇଁ ୩ ମାସ ସମୟ ଲାଗିପାରେ ।

ରାଡିଅସ ମୁଣ୍ଡର ଭଙ୍ଗା ଅପେକ୍ଷାକୃତ ସାଧାରଣ ଅଟେ, ବର୍ଷକୁ ପ୍ରାୟ ୨୫୦୦ ଲୋକଙ୍କ ମଧ୍ୟରୁ ଜଣକଠାରେ ଦେଖାଯାଏ |  କ‌ହୁଣୀ ଭଙ୍ଗାର ପ୍ରାୟ ଏକ ତୃତୀୟାଂଶ ଏହି  ଭଙ୍ଗାକୁ ପ୍ରତିନିଧିତ୍ୱ କରନ୍ତି । ସେଗୁଡିକ ସାଧାରଣତ ଜଣେ ବ୍ୟକ୍ତିଙ୍କ ଜୀବନର ୨୦ରୁ ୬୦ ଦଶକ ମଧ୍ୟରେ ଘଟିଥାଏ । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି । ଏହି ଭଙ୍ଗାର ଶ୍ରେଣୀକରଣ ୧୯୫୪ରେ ମାର୍କ ଏଲ୍ ମେସନ କରିଥିଲେ ।

## ଆଧାର
ଦେବରାଜ ସାମନ୍ତରାୟ

**ଦେବରାଜ ସାମନ୍ତରାୟ** (ଜନ୍ମ: ୨୩ ଅଗଷ୍ଟ ୧୯୩୮) ଜଣେ ଭାରତୀୟ ଓଡ଼ିଆ-ଭାଷୀ ଶିଶୁ ସାହିତ୍ୟିକ । ସେ ୨୦୧୨ ମସିହାରେ ତାଙ୍କ ଶିଶୁ ସାହିତ୍ୟ ରଚନା *ତା ଧେଇକି* ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । 

## ସଂକ୍ଷିପ୍ତ ଜୀବନୀ 
ବୃତ୍ତିରେ ଶିକ୍ଷକ ଦେବରାଜ ଇଟି ଯୋଗ୍ୟତା ପ୍ରାପ୍ତ । ରାଜଭବନ ଉଚ୍ଚ ପ୍ରାଥମିକ ବିଦ୍ୟାଳୟର ପ୍ରଧାନ ଶିକ୍ଷକ ଭାବେ ଅବସରପ୍ରାପ୍ତ । ୧୯୮୫ରେ କୃତି ଶିକ୍ଷକ ଭାବେ ରାଜ୍ୟପାଳଙ୍କଠାରୁ ପୁରସ୍କୃତ । ସମସ୍ୟାମୂଳକ ନିବନ୍ଧପାଇଁ SCERT ପକ୍ଷରୁ ଓ ବିଦ୍ୟାଳୟରେ ଜନସଂଖ୍ୟା ଶିକ୍ଷାର ପ୍ରୟୋଗ ସମ୍ବନ୍ଧରେ ପ୍ରବନ୍ଧ ଲେଖି NCERTରୁ ପୁରସ୍କାର ଓ ମାନପତ୍ର ପାଇଥିଲେ । ତାଙ୍କର ଶିଶୁ ଉପଯୋଗୀ ଲେଖାମାନ ମୀନାବଜାର, ଗଣଶକ୍ତି, ବାନରସେନା, ବାରମଜା ଆଦି ପତ୍ରିକାରେ ପ୍ରକାଶ ପାଇଥିଲା ।

## ରଚନାବଳୀ 
* *ଚାଲ ବେଗେ ଦିଲ୍ଲୀ
* *ଗାଈ
* *ପଦିଆ ଭୋଟ ଦେଲା
* *ପୁଅଟିଏ
* *ଠୁରାଠୁରୀଙ୍କ ଘର
* *ଆସିଲେ ଦଶଘୋଡ଼ା
* *ବାଘ ଝିଅର ବାହାଘର
* *ସଂକ୍ଷିପ୍ତ ବ୍ୟାକରଣ
* *ଶେଷ ପଫୁଲ
* *ସ୍ୱାସ୍ଥ୍ୟ ସଂପଦ
* *ଡଃ ବିଲୁଆନନା
* *ରଥ ଯାତରା
* ତା ଧେଇକି
## ସମ୍ମାନ 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୨୦୧୨ (*ତା ଧେଇକି* ପାଇଁ)
* ବିଷୁବ ପୁରସ୍କାର
* ଓଡ଼ିଅ ଶିଶୁ ସାହିତ୍ୟ ପରିଷଦ ପକ୍ଷରୁ ପୁରସ୍କୃତ

## ଆଧାର 
## ଅଧିକ ତଥ୍ୟ
ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ବିଷୁବ ପୁରସ୍କାର ସମ୍ମାନିତ
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଶିଶୁ ସାହିତ୍ୟିକ
ଶ୍ରେଣୀ:ଓଡ଼ିଆ ସାହିତ୍ୟିକ
ଭି. ଗୋପାଲ ଗୌଡା

**ଭେଙ୍କେଟ ଗୌଡା ଗୋପାଳ ଗୌଡା** (ଜନ୍ମ ୬ ଅକ୍ଟୋବର ୧୯୫୧) ଭାରତ ସୁପ୍ରିମକୋର୍ଟର ଅବସରପ୍ରାପ୍ତ ବିଚାରପତି ଯିଏକି ଭାରତର ଉଚ୍ଚତମ ନ୍ୟାୟାଳୟରେ ୨୦୧୨ରୁ ୨୦୧୬ ପର୍ଯ୍ୟନ୍ତ କାର୍ଯ୍ୟ କରିଥିଲେ ।  ସେ ଏହାପୂର୍ବରୁ ୨୦୧୦ରୁ ୨୦୧୨ ପର୍ଯ୍ୟନ୍ତ ଓଡ଼ିଶା ଉଚ୍ଚନ୍ୟାୟାଳୟର ପ୍ରଧାନ ବିଚାରପତି ଭାବରେ କାର୍ଯ୍ୟ କରିଥିଲେ ।

### ଶିକ୍ଷା ଓ ବୃତ୍ତି 
୬ ଅକ୍ଟୋବର ୧୯୫୧ରେ କର୍ଣ୍ଣାଟକ ରାଜ୍ୟ ଚିକବାଲାପୋର ଜିଲ୍ଲାର ପେଦୁରରେ ଜନ୍ମିତ ଗୋପାଲ ଗୌଡା ୧୯୭୫ ମସିହାରେ ବାଙ୍ଗାଲୋର ୟୁନିଭରସିଟି ଅଧିନସ୍ଥ SJRLC ମହାବିଦ୍ୟାଳୟ(Sri Jagadguru Renukacharya Law College, Bangalore)ରୁ LL.B. ଡିଗ୍ରୀ ହାସଲ କରି ସେ ୧୪। ୧୧।୧୯୭୫ରେ ଆଡଭୋକେଟ୍ ଭାବରେ କର୍ଣ୍ଣାଟକ ଉଚ୍ଚ ନ୍ୟାୟାଳୟରେ ଯୋଗ ଦେଇଥିଲେ । ସେ ୧୯୭୫ରୁ ବାଙ୍ଗାଲୋରରେ ଓକିଲାତି ଅଭ୍ୟାସ ଆରମ୍ଭ କରିଥିଲେ ଏବଂ ସାମ୍ବିଧାନିକ ମାମଲା, ଶ୍ରମ, ସେବା, ନାଗରିକ, ସମବାୟ ସମିତି, ଜମି ସଂସ୍କାର, ମାଟ୍ରିମୋନିଆଲ୍ ସହିତ ଅନ୍ୟାନ୍ୟ ଦେୱାନୀ ମାମଲା ପରିଚାଳନା କରିଥିଲେ । ସେ ୧୯୮୩ରୁ ୧୯୯୩ ପର୍ଯ୍ୟନ୍ତ ଏବଂ ୧୯୯୫ରେ ମହାନଗର ପାଲିକା ପାଇଁ ଷ୍ଟାଣ୍ଡିଂ କାଉନସେଲ ଭାବରେ କାର୍ଯ୍ୟ କରିଥିଲେ । ୧୯୯୫ ମସିହାରେ ସେ କର୍ଣ୍ଣାଟକ ଜନସେବା ଆୟୋଗର ଷ୍ଟାଣ୍ଡିଂ କାଉନସେଲ ଭାବରେ ମଧ୍ୟ କାର୍ଯ୍ୟ କରିଥିଲେ ଏବଂ କର୍ଣ୍ଣାଟକ ରାଜ୍ୟ ବାର ପରିଷଦର ସଦସ୍ୟ ଥିଲେ । 

ସେ ୧୧।୬।୧୯୯୭ରେ କର୍ଣ୍ଣାଟକ ଉଚ୍ଚ ନ୍ୟାୟାଳୟର ବିଚାରପତି, ୨୫।୩।୨୦୧୦ରେ ଓଡ଼ିଶା ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ଏବଂ ୨୪।`୧୨।୨୦୧୨ରେ ସୁପ୍ରିମକୋର୍ଟର ବିଚାରପତି ଭାବେ ଉନ୍ନିତ ହୋଇଥିଲେ ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ରବୀନ୍ଦ୍ର ପ୍ରସାଦ ପଣ୍ଡା

**ରବୀନ୍ଦ୍ର ପ୍ରସାଦ ପଣ୍ଡା** (ଜନ୍ମ: ୨୧ ନଭେମ୍ବର ୧୯୩୭) ଜଣେ ଓଡ଼ିଆ ପ୍ରାବନ୍ଧିକ, ଲେଖକ ଓ ସମାଲୋଚକ । ସେ ୨୦୦୭ ମସିହାରେ *ମଧ୍ୟବିତ୍ତର ଆତ୍ମବିଚାର* ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।

## ସଂକ୍ଷିପ୍ତ ଜୀବନୀ 
ରବୀନ୍ଦ୍ର ପ୍ରସାଦ ଭଦ୍ରକ ଜିଲ୍ଲାର ଛତ୍ରପଦାରେ ଜନ୍ମଗ୍ରହଣ କରିଥିଲେ । ଚାନ୍ଦବାଲି ଗୁଲାମ ମହମ୍ମଦ ମଧ୍ୟିଂରାଜୀ ଓ ଭଦ୍ରକ ହାଇସ୍କୁଲରେ, ପରେ ରେଭେନସା ଏବଂ ଲକ୍ଷ୍ନୌରେ ଶିକ୍ଷା ଲାଭ କରି ପ୍ରଶାସନିକ ସେବାରେ ଯୋଗ ଦେଲେ । ୧୯୯୫ରେ ଅବସର ନେଲେ । ଛାତ୍ରାବସ୍ଥାରେ ସେ ଜାଗରଣ ଓ ଛାତ୍ରସଂଘର ମୁଖପତ୍ର ଆଗାମୀ ପୁଣି ପରବର୍ତ୍ତୀ କାଳରେ *କବିତା* ତ୍ରୈମାସିକ ପତ୍ରିକା ସମ୍ପାଦନା କରୁଥିଲେ । 

### ରଚନାବଳୀ 
* *ମଧ୍ୟବିତ୍ତର ଆତ୍ମବିଚାର*
* *ଚୌଦ୍ୱାର ଜେଲରେ ପାଞ୍ଚରାତି*
* *ବାଟ ହୁଡ଼ି ବାଟ ଖୋଜି*
* *ଆରିସ୍ତୋତ୍ଲ*
* *ଡାର୍‌ଉଇନ୍*
* *ହଜରତ ମହମ୍ମଦ*
* *ନିୟତି ସହିତ ଅଭିସାର*
* *ପ୍ଲାତୋ*
* *ସୋକ୍ରତିଜ୍*
* *ଉଦାରା ମୁଦାରା ତାରା*
* *ସମୟର ଛାଇ* (କବିତା)
* *ଅନ୍ତର୍ଜଳି ଈଶ୍ୱର ଓ କବିର ଅନ୍ତ୍ୟେଷ୍ଟି*

### ଅନୁବାଦ 
* ଯୋଗେଶ ଚନ୍ଦ୍ର ରାୟ ବିଦ୍ୟାନିଧି, *ଯା ମନେପଡ଼େ*
* *ରବୀନ୍ଦ୍ରନାଥଙ୍କ ଗୋରା*
* *ରବୀନ୍ଦ୍ରନାଥଙ୍କ ଗଳ୍ପଗୁଚ୍ଛ*

## ପୁରସ୍କାର ଓ ସମ୍ମାନ 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୨୦୦୭ (*ମଧ୍ୟବିତ୍ତର ଆତ୍ମବିଚାର* ପାଇଁ)

## ଆଧାର 
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ସଂକ୍ରମଣପର କାଶ

**ସଂକ୍ରମଣପର କାଶ** (ଇଂରାଜୀ ଭାଷାରେ **Postinfectious cough/** **PIC** ) ହେଉଛି ଏକ କାଶ ଯାହା ଏକ ଶ୍ୱାସକ୍ରିୟା ସଂକ୍ରମଣ ପରବର୍ତ୍ତୀ ୩ରୁ ୮ ସପ୍ତାହ ପର୍ଯ୍ୟନ୍ତ ରହିଥାଏ, ଯେପରିକି ସାଧାରଣ ଥଣ୍ଡା କିମ୍ବା ଫ୍ଲୁ । ଏହି କାଶରେ ସାଧାରଣତଃ ମ୍ୟୁକସ ଉତ୍ପାଦନ ହୁଏ ନାହିଁ । ଲହରା କାଶ ପରେ ହେଉଥିବା କାଶ ବିଶେଷ ଭାବରେ ଭୟଙ୍କର ହୋଇପାରେ ଯେଉଁଥିରେ ବାନ୍ତି କିମ୍ବା ଏକ ଏପିସୋଡ୍ ପରେ ହୁପ୍ ବା କୁକୁର ଶବ୍ଦ ଭଳି ଶବ୍ଦ ହୋଇପାରେ । ଜଟିଳତା ମଧ୍ୟରେ ଶୋଇବାରେ ଅସୁବିଧା କିମ୍ବା ଚାପ ଜନିତ ମୂତ୍ର ଅସଂଜମତା ଅନ୍ତର୍ଭୁକ୍ତ ହୋଇପାରେ ।| 

ଏହାର ଅନ୍ତର୍ନିହିତ କାର୍ଯ୍ୟବିଧିରେ ଶ୍ୱାସକ୍ରିୟାର ଉଚ୍ଚତର ସମ୍ବେଦନଶୀଳତା, ଅଧିକ ମ୍ୟୁକସ ଉତ୍ପାଦନ, ନାକରୁ ପାଣି ବୋହିବା ଏବଂ ଗାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ ସମେତ ଅନେକ କାରଣ ଅନ୍ତର୍ଭୁକ୍ତ ହୋଇପାରେ । ଯେଉଁମାନଙ୍କର ନାକରୁ ପାଣି ବୋହିବା ବନ୍ଦ ହୁଏ ନାହିଁ ତାଙ୍କର ଷ୍ଟେରଏଡ୍ ନାକ ସ୍ପ୍ରେ ବ୍ୟବହାର କରାଯାଇପାରେ । ପିଲାମାନେ ସାଧାରଣତଃ ଅଧିକ ପ୍ରଭାବିତ ହୁଅନ୍ତି । ଏହା ଶୀତଦିନେ ସାଧାରଣତଃ ଦେଖାଯାଏ ।

## ଆଧାର
ବିଲାଲ୍‌ ନାଜକି

**ବିଲାଲ୍‌ ନାଜକି** (ଜନ୍ମ ୧୮ ନଭେମ୍ବର ୧୯୪୭) ଜଣେ ଭାରତୀୟ ବିଚାରପତି । ସେ ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ମୁଖ୍ୟ ବିଚାରପତି ଓ ଜମ୍ମୁ ଏବଂ କାଶ୍ମୀର, ଆନ୍ଧ୍ର ପ୍ରଦେଶ ଏବଂ ବମ୍ବେର ଉଚ୍ଚ ନ୍ୟାୟାଳୟର ବିଚାରପତି ଭାବରେ ମଧ୍ୟ କାର୍ଯ୍ୟ ନିର୍ବାହନ କରିଥିଲେ । ସେ ଜମ୍ମୁ ଏବଂ କାଶ୍ମୀର ରାଜ୍ୟ ମାନବାଧିକାର କମିଶନ ଓ ବିହାର ରାଜ୍ୟ ମାନବାଧିକାର କମିଶନର ଅଧ୍ୟକ୍ଷ ଭାବରେ ମଧ୍ୟ କାର୍ଯ୍ୟ କରିଛନ୍ତି । ସେ ଭାରତ ସରକାରଦ୍ୱାରା ଗଠିତ ହଜ୍‌ କମିଟି ଏବଂ ଏହାର ରାଜ୍ୟ ଏକକଗୁଡ଼ିକର କାର୍ଯ୍ୟକ୍ଷମତାର ପୁନଃପରୀକ୍ଷା କରିବା ପାଇଁ ଗଠିତ କମିଟିର ଅଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । 

### ଜୀବନ ଓ କାର୍ଯ୍ୟଜୀବନ 
ବିଲାଲ୍‌ ନାଜକି ୧୮ ନଭେମ୍ବର ୧୯୪୭ରେ ଜମ୍ମୁ ଏବଂ କାଶ୍ମୀରର ଶ୍ରୀନଗରରେ ଜଣେ କାଶ୍ମୀରୀ ମୁସଲିମ ପରିବାରରେ ଜନ୍ମଗ୍ରହଣ କରିଥିଲେ । ସେ ଆଲିଗଡ଼ ମୁସଲିମ ବିଶ୍ୱବିଦ୍ୟାଳୟରେ ଶିକ୍ଷା ଅର୍ଜନ କରିଥିଲେ । ତାଙ୍କ ପରିବାରରେ ସେ ୮ ଭାଇ-ଭଉଣୀଙ୍କ ମଧ୍ୟରୁ ଜଣେ । ତାଙ୍କର ପିତା ଗୁଲାମ ରସୁଲ୍‌ ନାଜକି— ଜଣେ ପ୍ରସିଦ୍ଧ ଗାୟକ, କବି ଏବଂ ସାହିତ୍ୟିକ ଯାହାଙ୍କୁ ୧୯୮୭ରେ ସାହିତ୍ୟ ଏକାଡେମି ପୁରସ୍କାର ପ୍ରଦାନ କରାଯାଇଥିଲା  । ତେବେ ୧୯୪୭ ମସିହାରେ ବିଲାଲଙ୍କ ଜନ୍ମ ସମୟରେ ବାଣ୍ଡିପୋରାରୁ ସେ ସପରିବାର ଶ୍ରୀନଗରକୁ ଚାଲିଆସିଥିଲେ ।

ସ୍ନାତକୋତ୍ତର ଶିକ୍ଷାର ପରେ ସେ ଶ୍ରୀନଗରର ବାର୍‌ରେ ଯୋଗଦେଇଥିଲେ ଓ ବିଭିନ୍ନ ଅଦାଲତରେ ଓକିଲାତି କରିଥିଲେ। ସେ କାଶ୍ମୀର ବିଶ୍ୱବିଦ୍ୟାଳୟରେ ଜଣେ ଅଧ୍ୟାପକ ଭାବରେ କିଛି ସମୟ କାର୍ଯ୍ୟ କରିଥିଲେ । ରାଜ୍ୟ ସରକାରକୁ ବିଭିନ୍ନ ମାମଲାରେ ପରାମର୍ଶ ଦେବା ପାଇଁ ଏବଂ ନିର୍ବାଚନୀ ମାମଲାରେ ଜିଲା ଆଯ୍ୟୋଜନ କମିଶନର ଏକ ସଦସ୍ୟ ଭାବରେ କାର୍ଯ୍ୟ କରିଥିଲେ । ୧୯୮୬ରେ ସେ ଜମ୍ମୁ ଏବଂ କାଶ୍ମୀରର ଡେପୁଟି ଏଡଭୋକେଟ୍‌ ଜେନେରାଲ୍‌ ହୋଇଥିଲେ ଓ ଜାନୁଆରୀ ୧୯୯୨ରେ ଏଡଭୋକେଟ୍‌ ଜେନେରାଲ୍‌ ପଦକୁ ଉନ୍ନୀତ ହୋଇଥିଲେ । ୧୯୯୧ରେ ସେ ଏକ ଅଚିହ୍ନା ଆତଙ୍କବାଦୀ ଗୋଷ୍ଠୀଦ୍ୱାରା ଅପହୃତ ହୋଇଥିଲେ, ଯେଉଁ ଗୋଷ୍ଠୀ ତାଙ୍କୁ ପାଞ୍ଚଟି ଗୁଳି ଫୁଟାଇଥିଲା । କିନ୍ତୁ ସେ ଚତୁରତାର ସହ ନିଜକୁ ମୁକ୍ତ କରି ନିକଟସ୍ଥ ଏକ ହସ୍ପିଟାଲକୁ ଏକା ଏକା ଦୌଡ଼ି ଯାଇଥିଲେ ।

ସେ ଜନୁଆରୀ ୧୯୯୫ରେ ଜମ୍ମୁ ଏବଂ କାଶ୍ମୀର ହାଇକୋର୍ଟର ଅତିରିକ୍ତ ବିଚାରପତି ହୋଇଥିଲେ ଓ ଡିସେମ୍ବରରେ ସ୍ଥାୟୀ ଭାବେ ନିଯୁକ୍ତି ପାଇଥିଲେ ।

୧୯୯୭ ଅକ୍ଟୋବରରେ ତାଙ୍କୁ ଆନ୍ଧ୍ରପ୍ରଦେଶ ହାଇକୋର୍ଟକୁ ବଦଳି କରାଯାଇଥିଲେ ଓ ସେଠାରେ ଦୁଇଥର କାର୍ଯ୍ୟାକାରୀ ମୁଖ୍ୟ ବିଚାରପତି ଭାବରେ କାର୍ଯ୍ୟ କରିଥିଲେ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ବଲବୀର ସିଂ ଚୌହାନ

**ବଲବୀର ସିଂ ଚୌହାନ** (ଜନ୍ମ ୨ ଜୁଲାଇ ୧୯୪୯) କାବେରୀ ଜଳ ବିବାଦ ନ୍ୟାୟାଧିକରଣ (ଟ୍ରିବ୍ୟୁନାଲ)ର ଅଧ୍ୟକ୍ଷ ଏବଂ ଭାରତର ୨୧ତମ ବିଧି ଆୟୋଗର ଅଧ୍ୟକ୍ଷ ଥିଲେ । ସେ ମେ ୨୦୦୯ରୁ ଜୁଲାଇ ୨୦୧୪ ପର୍ଯ୍ୟନ୍ତ ଭାରତର ସର୍ବୋଚ୍ଚ ନ୍ୟାୟାଳୟର ଏକ ବିଚାରପତି ଥିଲେ । ଏହା ପୂର୍ବରୁ ସେ ଜୁଲାଇ ୨୦୦୮ରୁ ମେ ୨୦୦୯ ପର୍ଯ୍ୟନ୍ତ ଓଡ଼ିଶା ଉଚ୍ଚନ୍ୟାୟାଳୟର ମୁଖ୍ୟ ବିଚାରପତି ଭାବେ କାର୍ଯ୍ୟ କରିଥିଲେ ।

### ଶିକ୍ଷା ଓ ବୃତ୍ତି 
୦୨ ଜୁଲାଇ ୧୯୪୯ରେ ଜନ୍ମିତ ବଲବୀର ପ୍ରାଥମିକ ଶିକ୍ଷା ସମାପ୍ତ କରି ୧୯୭୦ ମସିହାରେ ମିରଟ ବିଶ୍ୱବିଦ୍ୟାଳୟରୁ ବିଜ୍ଞାନରେ ସ୍ନାତକ ଡିଗ୍ରୀ ହାସଲ କଲେ । ପରେ ୧୯୭୪ ମସିହାରେ ସେ ବନାରସ ବିଶ୍ୱବିଦ୍ୟାଳୟରୁ ଆଇନରେ ସ୍ନାତକ ଡିଗ୍ରୀ ହାସଲ କଲେ । ୧୯୭୪ ମସିହାରେ ସେ ଭାରତର ଉଚ୍ଚତମ ନ୍ୟାୟାଳୟ ତଥା ଦିଲ୍ଲୀ ଉଚ୍ଚ ନ୍ୟାୟାଳୟରେ ଓକିଲାତି ଜୀବନ ଆରମ୍ଭ କଲେ । ଉତ୍ତରପ୍ରଦେଶ ସରକାରଙ୍କ ତରଫେ ଭାରତର ଉଚ୍ଚତମ ନ୍ୟାୟାଳୟରେ ସେ ମଧ୍ୟ ଷ୍ଟାଣ୍ଡିଂ କାଉନସେଲ ଭାବେ  କାର୍ଯ୍ୟ କରିଛନ୍ତି । ୦୫ ଅପ୍ରିଲ ୧୯୯୫ରେ ତାଙ୍କୁ ଆଲାହାବାଦ ଉଚ୍ଚ ନ୍ୟାୟାଳୟର ସ୍ଥାୟୀ ବିଚାରପତି ଭାବେ ନିଯୁକ୍ତି ମିଳିଲା । ଏହା ପରେ ସେ ଜୁଲାଇ ୧୯୯୭ରେ ରାଜସ୍ଥାନ ଉଚ୍ଚନ୍ୟାୟାଳୟକୁ ଏବଂ ମାର୍ଚ ୨୦୦୩ରେ  ପୁଣି ଆଲାହାବାଦ ଉଚ୍ଚ ନ୍ୟାୟାଳୟକୁ ବଦଳି ହୋଇଥିଲେ । ଜୁଲାଇ ୨୦୦୮ରେ ତାଙ୍କୁ ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବେ ନିଯୁକ୍ତି ମିଳିଲା । ପରେ ୧୧ ମଇ ୨୦୦୯ରେ ସେ ଭାରତର ଉଚ୍ଚତମ ନ୍ୟାୟାଳୟର ବିଚାରପତି ଭାବେ ଉନ୍ନିତ ହୋଉଥିଲେ ଏବଂ ଏହି ପଦବୀରେ ୧ ଜୁଲାଇ ୨୦୧୪ ପର୍ଯ୍ୟନ୍ତ ରହିଥିଲେ ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ମାଲାମୁଥାନ ଭାଷା

**ମାଲାମୁଥାନ ଭାଷା** ଏକ ଭାରତୀୟ ଭାଷା, ଯାହାକି **ମାଲାକ୍କାର** ଭାବରେ ମଧ୍ୟ ଜଣାଶୁଣା । ଏହା ଏକ ଦକ୍ଷିଣ ଦ୍ରାବିଡ଼ ଭାଷା ଯାହା କେରଳର ମାଲାପୁରମ ଓ କୋଜିକୋଡ଼େ ଜିଲ୍ଲାର ପାହାଡ଼ରେ ମାଲାମୁଥାନ ଲୋକମାନେ ବ୍ୟବହାର କରନ୍ତି । ପୂର୍ବରୁ ଦସ୍ତାବିଜରେ ସେମାନଙ୍କୁ ମୁଥୁଭାନ୍ ବୋଲି ମିଥ୍ୟା ଲେବଲ୍ ଦିଆଯାଇଥିଲା କିନ୍ତୁ ସେମାନେ ଇଡୁକ୍କିର ଏକ ଭିନ୍ନ ଜନଜାତି ଅଟନ୍ତି ।

## ଆଧାର 
## ବାହାର ଆଧାର 
* 
* 
* 
* 
* 

ଶ୍ରେଣୀ:ଭାରତର ଭାଷା
ଶ୍ରେଣୀ:କେରଳର ଭାଷା
ସ୍ତନାଗ୍ର ଦାଗ

**ସ୍ତନାଗ୍ର ଦାଗ** ବା ବ୍ଲେବ (ଇଂରାଜୀ ଭାଷାରେ **nipple bleb**) କୁହାଯାଏ ଯେତେବେଳେ ସ୍ତନ୍ୟପାନ କରାଉଥିବା ମହିଳାମାନଙ୍କ ସ୍ତନାଗ୍ରରେ ଏକ ହାଲୁକା ହଳଦିଆ କିମ୍ବା ଧଳା ଫୋଟକା ଦେଖାଯାଏ । ବିଶେଷକରି କ୍ଷୀର ଖୁଏଇବା ସମୟରେ ଏହା ଯନ୍ତ୍ରଣାଦାୟକ ହୋଇପାରେ । ଏହା ଜଟିଳ ହେଲେ କ୍ଷୀର ନଳୀ ଅବରୋଧ ହୁଏ ବା ମାଷ୍ଟାଇଟିସ ହୋଇପାରେ ।

ଅନ୍ତର୍ନିହିତ କାର୍ଯ୍ୟବିଧିରେ ଅତ୍ୟଧିକ ତନ୍ତୁ ବୃଦ୍ଧି, ମୋଟା କ୍ଷୀର କିମ୍ବା ଆଘାତଦ୍ୱାରା ସ୍ତନାଗ୍ର ବନ୍ଦ ହୋଇଯାଉଥିବା ବିଶ୍ୱାସ କରାଯାଏ । ଅନ୍ତର୍ନିହିତ ସଂକ୍ରମଣର କୌଣସି ପ୍ରମାଣ ନାହିଁ । ସ୍ତନ୍ୟପାନ ଜାରି ରଖିବା ଉଚିତ୍ ।  ସେଗୁଡ଼ିକ ଅପେକ୍ଷାକୃତ ସାଧାରଣ |  

## ଆଧାର
ପେମ୍ଫିଗଏଡ ଗର୍ଭଧାରଣ

**ପେମ୍ଫିଗଏଡ ଗର୍ଭଧାରଣ** **(PG)** (ଇଂରାଜୀ ଭାଷାରେ  **Pemphigoid gestationis** ) ଯାହାକୁ **ଜେଷ୍ଟେସନାଲ୍ ପେମ୍ଫିଗଏଡ** ମଧ୍ୟ କୁହାଯାଏ, ହେଉଛି ଚର୍ମ ରୋଗର ଏକ ପ୍ରକାର ଅଟୋଇମ୍ୟୁନ ଡିଜିଜ ଯାହା ଗର୍ଭଧାରଣ ସମୟରେ ପ୍ରଥମେ ଦେଖାଯାଏ । ଏହାର ଲକ୍ଷଣ ମଧ୍ୟରେ ଫୁଲା, ଛୋଟ ଗୁଣ୍ଡ, ହାଇଭ୍‌ସ ଏବଂ ତୀବ୍ର ଗଲୁ ହୋଇପାରେ । ଏହା ଗର୍ଭଧାରଣର ମଧ୍ୟଭାଗରେ ବା ପ୍ରସବ ପର ସମୟରେ ଆରମ୍ଭ ହୁଏ । 

ଏଥିରେ ମାତାର ନିଜ ଚର୍ମ ବିରୁଦ୍ଧରେ ଆଣ୍ଟିବଡି ତିଆରି ହୋଇଥାଏ, ଫଳସ୍ୱରୂପ ଚର୍ମ ସ୍ତରଗୁଡିକ ଫାଟିଯାଇ ଫୋଟକା ସୃଷ୍ଟି ହୁଏ ।  ପ୍ରଭାବିତ ମହିଳାଙ୍କ ମଧ୍ୟରୁ ପ୍ରାୟ ୧୦% ଗ୍ରଭସ ରୋଗରେ ଆକ୍ରାନ୍ତ ହୁଅନ୍ତି।  ଫୁଲା ଦେଖାଯିବା ହେତୁ ଏହାକୁ ମୂଳତଃ ହର୍ପିସ୍ ଜେଷ୍ଟେସନ୍ କୁହାଯାଉଥିଲା ଯଦିଓ ଏହା ହର୍ପିସ୍ ଜୀବାଣୁ ସହିତ ଜଡିତ ନୁହେଁ ।

## ଆଧାର
ଅଶୋକ କୁମାର ଗାଙ୍ଗୁଲୀ

**ଅଶୋକ କୁମାର ଗାଙ୍ଗୁଲୀ** ଜଣେ ଭାରତୀୟ ବିଚାରପତି । ସେ ପଶ୍ଚିମବଙ୍ଗ ମାନବାଧିକାର କମିଶନର ଅଧ୍ୟକ୍ଷ ଭାବରେ ଏବଂ ଭାରତର ସର୍ବୋଚ୍ଚ ନ୍ୟାୟାଳୟର ବିଚାରପତି ଭାବରେ କାର୍ଯ୍ୟ କରିଥିଲେ । ଟୁ-ଜି ସ୍ପେକ୍ଟ୍ରମ୍ ମାମଲା ଭଳି ସଂବେଦନଶୀଳ ମାମଲାରେ ସେ ନ୍ୟାୟାଦେଶ ଦେଇଥିଲେ ।

### **ପ୍ରାରମ୍ଭିକ ଜୀବନ ଓ ଶିକ୍ଷା** 
ଗାଙ୍ଗୁଲୀଙ୍କ ଜନ୍ମ ୩ ଫେବ୍ରୁଆରୀ ୧୯୪୭ରେ ହୋଇଥିଲା । ସେ ୧୯୬୮ ମସିହାରେ କୋଲକାତା ବିଶ୍ୱବିଦ୍ୟାଳୟରୁ ଇଂରାଜୀ ବିଷୟରେ ସ୍ନାତକୋତ୍ତର (MA) ଡିଗ୍ରୀ ଲାଭ କରିଥିଲେ ଏବଂ ୧୯୭୦ ମସିହାରେ ସେହି ବିଶ୍ୱବିଦ୍ୟାଳୟରୁ ଆଇନରେ ସ୍ନାତକ (LL.B) ଡିଗ୍ରୀ ଅର୍ଜନ କରିଥିଲେ ।

### **ପେଶାଜୀବନ** 
୧୯୬୯ ମସିହାରେ ସେ ତାଙ୍କର ପୂର୍ବତନ ବିଦ୍ୟାଳୟ ଖିଦ୍ଦରପୋର୍ ଏକାଡେମିରେ ଶିକ୍ଷକ ଭାବେ ତାଙ୍କର କାର୍ଯ୍ୟଜୀବନ ଆରମ୍ଭ କରିଥିଲେ । ୧୯୭୨ ମସିହାରେ ସେ କୋଲକାତା ଉଚ୍ଚ ନ୍ୟାୟାଳୟରେ ଆଇନଜୀବୀ ଭାବେ ଓକିଲାତି  ଆରମ୍ଭ କରିଥିଲେ। ୧୦ ଜାନୁଆରୀ ୧୯୯୪ରେ ସେ କୋଲକାତା ଉଚ୍ଚ ନ୍ୟାୟାଳୟରେ ଏକ ସ୍ଥାୟୀ ବିଚାରପତି ଭାବେ ନିୟୁକ୍ତ ହେଲେ, କିନ୍ତୁ ତିନି ମାସ ମଧ୍ୟରେ ସେ ପାଟନା ହାଇକୋର୍ଟକୁ ସ୍ଥାନାନ୍ତରିତ ହେଲେ ।

### ବିବାଦ 
ଜଣେ ମହିଳା ଇଣ୍ଟର୍ନ ଅଭିଯୋଗ କରିଥିଲେ ଯେ ସର୍ବୋଚ୍ଚ ନ୍ୟାୟାଳୟର ନିକଟରେ ଅବସର ଗ୍ରହଣ କରିଥିବା ଏକ ବିଚାରପତି ତାଙ୍କୁ ଯୌନ ନିର୍ଯାତନା ଏବଂ ଯୌନ ଉତ୍ପୀଡ଼ନ କରିଥିଲେ । ଏହା ପରେ ସର୍ବୋଚ୍ଚ ନ୍ୟାୟାଳୟ ଏକ ତିନି ସଦସ୍ୟ ବିଶିଷ୍ଟ କମିଟି ଗଠନ କରି ଏହି ଅଭିଯୋଗର ତଦନ୍ତ ଆରମ୍ଭ କଲେ । ତଦନ୍ତରେ ଏକଥା ଜଣାଗଲା ଯେ ଅଶୋକ କୁମାର ଗାଙ୍ଗୁଲୀ ହିଁ ସେହି ବିଚାରପତି ଯିଏ ଏହା କରିଥିଲେ । ତେବେ ସେ ବାରମ୍ବାର ଏହି ସମସ୍ତ ଅଭିଯୋଗକୁ ଖଣ୍ଡନ କରିଥିଲେ ।

ତଥାପି, ୬ ଡିସେମ୍ବର ୨୦୧୩ରେ ଏହି ସ୍ୱତନ୍ତ୍ର କମିଟି ଗାଙ୍ଗୁଲୀଙ୍କ ବିରୁଦ୍ଧରେ ମହିଳା ଇଣ୍ଟର୍ନଙ୍କ ଅଭିଯୋଗର ସତ୍ୟତା ନେଇ ଏକ ରିପୋର୍ଟ ଦାଖଲ କଲେ । ୨ ଜାନୁଆରୀ ୨୦୧୪ରେ କେନ୍ଦ୍ର କ୍ୟାବିନେଟ ତାଙ୍କର ପଦଚ୍ୟୁତି ପାଇଁ ରାଷ୍ଟ୍ରପତିଙ୍କ ନିକଟରେ ଅନୁରୋଧ କରିବାକୁ ସିଦ୍ଧାନ୍ତ ନେବା ପରେ, ସେ ୬ ଜାନୁଆରୀ ୨୦୧୪ରେ ପଶ୍ଚିମବଙ୍ଗ ମାନବାଧିକାର କମିଶନର ଅଧ୍ୟକ୍ଷ ପଦରୁ ଇସ୍ତଫା ଦେଇଥିଲେ ।

ପରେ, ମହିଳା ଇଣ୍ଟର୍ନ ପୁଲିସ୍‌ ପାଖରେ ତାଙ୍କର ବୟାନ ଦେବାକୁ ଅସ୍ୱୀକାର କରିଥିବାରୁ, ସେ ସମସ୍ତ ଅଭିଯୋଗରୁ ଦୋଷମୁକ୍ତ ହେଲେ ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ଟ୍ରୋପିସେଟ୍ରନ

**ଟ୍ରୋପିସେଟ୍ରନ** (ଇଂରାଜୀ ଭାଷାରେ  **Tropisetron**)  ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ **ନାଭୋବାନ,**  ହେଉଛି ଏକ ଔଷଧ ଯାହା ମୁଖ୍ୟତଃ କେମୋଥେରାପି ପ୍ରରୋଚିତ ଅଇ ଏବଂ ବାନ୍ତି ପାଇଁ ବ୍ୟବହୃତ ହୁଏ । ଅଧିକ ପ୍ରଭାବ ପାଇଁ ଏହା ସ‌ହିତ ଡେକ୍ସାମେଥାଜୋନ ବ୍ୟବହୃତ ହୋଇପାରେ ।  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ୫-ଏଚଟି (5-HT  ) ରିସେପ୍ଟର ବିରୋଧୀ ଅଟେ । ଓଣ୍ଡାନସେଟ୍ରନର ବିକଳ୍ପ ଭାବରେ ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ  ଲିପିବଦ୍ଧ ଅଛି । ଏହା ୟୁରୋପରେ ଉପଲବ୍ଧ କିନ୍ତୁ ଆମେରିକାରେ ନୁହେଁ।  

## ଆଧାର
ଗୌରାଙ୍ଗ ଚରଣ ଦାଶ

**ଗୌରାଙ୍ଗ ଚରଣ ଦାଶ** (ଜନ୍ମ: ୭ ଜୁଲାଇ ୧୯୫୬) ଜଣେ ଭାରତୀୟ ଓଡ଼ିଆ-ଭାଷୀ ଐତିହାସିକ ତଥା ଲେଖକ । ସେ ୨୦୦୮ ମସିହାରେ *ସଂସ୍କୃତି, ଜଗତୀକରଣ ଓ ମଞ୍ଚ ରାଜନୀତି* ପାଇଁ ପ୍ରବନ୍ଧ ଓ ସମାଲୋଚନା ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।

## ସଂକ୍ଷିପ୍ତ ଜୀବନୀ 
ଗୌରାଙ୍ଗ ଚରଣ ଦାଶ କେନ୍ଦ୍ରାପଡ଼ା ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ରେଭେନ୍ସା ମହାବିଦ୍ୟାଳୟରୁ ଓଡ଼ିଆରେ ସ୍ନାତକୋତ୍ତର, ସମ୍ବଲପୁର ବିଶ୍ୱବିଦ୍ୟାଳୟରରୁ ଏମ୍ ଫିଲ୍, ଉତ୍କଳ ବିଶ୍ୱବିଦ୍ୟାଳୟରୁ ପିଏଚ୍ ଡି ଡିଗ୍ରୀ ଲାଭ କରିଥିଲେ । ଓଡ଼ିଶା ଶିକ୍ଷା ସେବାରେ ଯୋଗ ଦେଇ ଦୀର୍ଘଦିନର ଅଧ୍ୟାପନା ପରେ ଅବସରପ୍ରାପ୍ତ । ଓଡ଼ିଶାର ପ୍ରାଚୀନ ଲୋକକଳା ସମ୍ପର୍କରେ ସେ ବ୍ୟାପକ ଆଲୋଚନା କରିଛନ୍ତି । ଏହା ବ୍ୟତୀତ ଅନେକ ଗଳ୍ପ, ଉପନ୍ୟାସ ଓ ସମାଲୋଚନା ତାଙ୍କ ଲେଖନୀ ନିସୃତ । ତାଙ୍କ ସମ୍ପାଦନାରେ ଗଡ଼ନାୟକ ଗ୍ରନ୍ଥାବଳୀ (୩ଖଣ୍ଡ), ଗୋପାଳ ଚନ୍ଦ୍ର ପ୍ରହରାଜ ଗ୍ରନ୍ଥାବଳୀ ପ୍ରକାଶ ପାଇଛି । 

## ରଚନାବଳୀ 
### ଗଳ୍ପ 
* *ମୁଁ ଜମା ମରିବିନି ୧୯୮୯
* *ନିର୍ମୋକ ୧୯୯୩
* *ଷଷ୍ଠସତୀ ଓ ଅନ୍ୟମାନେ*
* *ଘର*
### ଉପନ୍ୟାସ 
* *କିଶୋପନିଷଦ ୧୯୯୮
* *ଗୌତମର ଡାଏରୀ*
* *ଭବିଷ୍ୟ ଭାରତ*
### ପ୍ରବନ୍ଧ/ସମାଲୋଚନା 
* *ଲୋକନାଟ୍ୟ ପରମ୍ପରା ଓ କଣ୍ଢେଇ ନାଟ ୧୯୯୩
* *ଗୋପାଳ ଚନ୍ଦ୍ର ପ୍ରହରାଜ ୧୯୯୫
* *ଯଶୋବନ୍ତ ଦାସ*
* *ପୂର୍ବ-ଭାରତୀୟ ରୀତି ସାହିତ୍ୟ : ଏକ ଅଧ୍ୟୟନ ୧୯୯୮
* *ଚରିତ ଓ ଚରିତ୍ର ୧୯୮୨
* *ଓଡ଼ିଶାର ଥିଏଟର ୧୯୯୧
* *ଧନୁଯାତ୍ରା ଓ ଅନ୍ୟାନ୍ୟ ପ୍ରବନ୍ଧ ୧୯୮୬
* *ବିତର୍କ ଓ ବ୍ୟାଖ୍ୟାନ*
* *ଶୂନ୍ୟଦେହୀ, ଅଛ ଉଦେହୋଇ*
* *ଅହିଂସକ ଆୟୁଧ*
* *ଧର୍ମ ଚେତନାର ଭିନ୍ନ ସ୍ୱର*
* *ସାରସ୍ୱତ ସମସ୍ୟା ସମାଧାନ''
## ସମ୍ମାନ ଓ ପୁରସ୍କାର 
* ୨୦୦୮: ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ପ୍ରବନ୍ଧ ଓ ସମାଲୋଚନା)
* ୧୯୮୩ ସମ୍ବଲପୁର ବିଶ୍ୱବିଦ୍ୟାଳୟରୁ ଭରତ ଚନ୍ଦ୍ର ନାୟକ ସ୍ମୃତି ପୁରସ୍କାର
* ୧୯୮୬ ଉତ୍କଳ ସାହିତ୍ୟ ସମାଜ ପକ୍ଷରୁ କୁଞ୍ଜ ବିହାରୀ ଉପନ୍ୟାସ ପୁରସ୍କାର
* ୧୯୯୪ ସାହିତ୍ୟ ବିଦ୍ୟା ପୁରସ୍କାର

## ଆଧାର
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଆ ସମାଲୋଚକ
ଆଇ. ଏମ୍. କୁଦୁସୀ

ଇସରତ୍ ମସ୍ରୂର କୁଦୁସୀ (**ଆଇ. ଏମ୍. କୁଦୁସୀ**) ଓଡ଼ିଶା ଉଚ୍ଚନ୍ୟାୟାଳୟର ପୂର୍ବତନ ବିଚାରପତି । ପୂର୍ବରୁ ସେ ଆଲାହାବାଦ ଉଚ୍ଚନ୍ୟାୟାଳୟର ଏବଂ ଛତିଶଗଡ଼ ଉଚ୍ଚନ୍ୟାୟାଳୟର ବିଚାରପତି ଥିଲେ । ସେ ଉତ୍ତର ପ୍ରଦେଶ-ଭିତ୍ତିକ ପ୍ରସାଦ ଏଡ୍ୟୁକେସନ୍ ଟ୍ରଷ୍ଟ ନାମକ ଏକ ଶିକ୍ଷା ଟ୍ରଷ୍ଟକୁ ଅନୈତିକ ସାହାଯ୍ୟ କରିବାକୁ ଚେଷ୍ଟା କରିଥିବା ଅଭିଯୋଗରେ CBIଦ୍ୱାରା ଗିରଫ ହୋଇଥିଲେ ୟେଉଁ ଟ୍ରଷ୍ଟକୁ ସରକାର ଏବଂ ଭାରତୀୟ ଚିକିତ୍ସା ପରିଷଦଦ୍ୱାରା ଛାତ୍ରଭର୍ତ୍ତି ନିଷେଧ ଜାରି କରାଯାଇଥିଲା ।

୧୮।୦୬।୧୯୫୦ରେ ଜନ୍ମିତ କୁଦୁସୀ ୧୯୭୬ରେ ଓକିଲାତି ଜୀବନ ଆରମ୍ଭ କରିଥିଲେ | ଆହ୍ଲାବାଦ ହାଇକୋର୍ଟର ଲକ୍ଷ୍ନୌ ବେଞ୍ଚରେ ପ୍ରାୟ ୧୯ ବର୍ଷ ଧରି ମୁଖ୍ୟତଃ ଦେୱାନୀ, ସାମ୍ବିଧାନିକ ଏବଂ ସେବା ପ୍ରସଙ୍ଗରେ ଓକିଲାତି ଜାରି ରଖିଥିଲେ । ୧୮।୦୪।୧୯୯୫ରେ ଆଲାହାବାଦ ଉଚ୍ଚ ନ୍ୟାୟାଳୟର ସ୍ଥାୟୀ ବିଚାରପତି ଭାବରେ ଉନ୍ନୀତ ହୋଇଥିଲେ । ନ୍ୟାୟମୂର୍ତ୍ତି ଭି. ଗୋପାଲ ଗୌଡାଙ୍କ ପୂର୍ବରୁ ସେ କିଛି ଦିନ ପାଇଁ ଓଡ଼ିଶା ଉଚ୍ଚ ନ୍ୟାୟାଳୟର କାର୍ଯ୍ୟବାହୀ ମୁଖ୍ୟ ବିଚାରପତି ଭାବେ ମଧ୍ୟ ଦାୟୀତ୍ୱ ନିର୍ବାହ କରିଥିଲେ ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି
ଶ୍ରେଣୀ:ଆଲାହାବାଦ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:ଛତିଶଗଡ଼ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଅବରୋଧିତ କ୍ଷୀର ନଳୀ

**ଅବରୋଧିତ କ୍ଷୀର ନଳୀ** (ଇଂରାଜୀ ଭାଷାରେ **blocked milk duct)** କୁହାଯାଏ ଯେତେବେଳେ ଏକ ବା ଏକାଧିକ ନଳୀ ମାଧ୍ୟମରେ ଯାଉଥିବା ସ୍ତନ କ୍ଷୀର ନିଷ୍କାସିତ ହୋଇପାରେ ନାହିଁ । ଏହାର ଲକ୍ଷଣଗୁଡ଼ିକ ମଧ୍ୟରେ ଏକ ଛୋଟ ଦରଜ ଥିବା ଗୋଟାଳି ଯାହାର ଉପରିସ୍ଥ ଚର୍ମ ଲାଲ ଦେଖାଯାଏ ।   ସ୍ତନାଗ୍ରରେ ଏକ କ୍ଷୀର ଫୋଟକା ମଧ୍ୟ ହୋଇପାରେ । ଜଟିଳତା ମଧ୍ୟରେ ମାସ୍ଟାଇଟିସ ହୋଇପାରେ ।

ଏହି ରୋଗ ଫଳରେ ଭରା ସ୍ତନ, ବାରମ୍ବାର ସ୍ତନ୍ୟପାନ କିନ୍ତୁ ଯଥେହ୍ଟ ପର୍ଯ୍ୟାପ୍ତ ପରିମାଣରେ ନୁହେଁ , ଶିଶୁର ଖରାପ ଅନୁରକ୍ତି କିମ୍ବା ସ୍ତନ ଉପରେ ଚାପ ଯେପରିକି ସିଟ୍ ବେଲ୍ଟଦ୍ୱାରା ହୁଏ ବା ଖରାପ ଫିଟ୍ ହୋଇଥିବା ବ୍ରା ପରି ଏହା ହୋଇପାରେ । ଅନ୍ତର୍ନିହିତ କାର୍ଯ୍ୟବିଧିରେ ଏକ ଦୁଗ୍ଧ ନଳୀକୁ ଘନ କ୍ଷୀର ଅବରୋଧ କରିପାରେ ଯାହାର ଫଳସ୍ୱରୂପ ଚାପ ବଢ଼ିଥାଏ ।  ଥରେ ମୋଟା କ୍ଷୀର କାଢ଼ିଦେଲେ, ଏବଂ କ୍ଷୀର ନଳୀ ନିଷ୍କାସିତ ହେଲେ ଲକ୍ଷଣ ସାଧାରଣତ  ଶୀଘ୍ର ଦୂର ହୋଇଯାଏ  ସ୍ତନ୍ୟପାନ ସମୟରେ ଏକ ଅବରୋଧିତ କ୍ଷୀର ନଳୀ ଏକ ସାଧାରଣ ଘଟଣା ଅଟେ ।

## ଆଧାର
ଗର୍ଭାବସ୍ଥାରେ ଉଚ୍ଚ ରକ୍ତଚାପ

**ଗର୍ଭାବସ୍ଥାରେ ଉଚ୍ଚ ରକ୍ତଚାପ**, ଏକ ଅବସ୍ଥା ଯେଉଁଥିରେ ଗର୍ଭାବସ୍ଥାରେ ବଚ୍ଚ ରକ୍ତଚାପ ସୃଷ୍ଟି ହୁଏ । ଲକ୍ଷଣଗୁଡ଼ିକ କିଛି ନ ହୋଇପାରେ ବା   ଭିନ୍ନ ହୋଇପାରେ ଯେପରିକି ମୁଣ୍ଡବିନ୍ଧା, ଦୃଷ୍ଟିଶକ୍ତି ପରିବର୍ତ୍ତନ, ଅଣନିଶ୍ୱାସ, ଏବଂ ବାତ । ମା'ର ଜଟିଳତା ମଧ୍ୟରେ ଷ୍ଟ୍ରୋକ୍, ପେରିପାର୍ଟମ କାର୍ଡ଼ିଓମାୟୋପାଥି ଏବଂ ସ୍ୱତଃସ୍ଫୁର୍ତ୍ତ କରୋନାରୀ ଧମନୀ ବିଚ୍ଛେଦନ ଅନ୍ତର୍ଭୁକ୍ତ ହୋଇପାରେ ।  ଭବିଷ୍ୟତରେ ମଧୁମେହ ଏବଂ ହୃଦରକ୍ତନାଳୀ ରୋଗ ହେବାର ଆଶଙ୍କା ମଧ୍ୟ ଥାଏ । ଶିଶୁ ପାଇଁ ଜଟିଳତା ମଧ୍ୟରେ ସମୟପୂର୍ବ ପ୍ରସବ, ଗର୍ଭ ବୟସ ତୁଳନାରେ ଛୋଟ ମୃତ ପ୍ରସବ ଅନ୍ତର୍ଭୁକ୍ତ ହୋଇପାରେ ।  ଶୀଘ୍ର ପ୍ରସବ ମଧ୍ୟ ସୁପାରିଶ କରାଯାଏ । 

## ଆଧାର
କାତକରି ଭାଷା

**କାତକାରି ଭାଷା** ଏକ ଭାରତୀୟ ଭାଷା ଅଟେ । ଏହି ଭାଷାକୁ **କଥୋଡ଼ି** ମଧ୍ୟ କୁହାଯାଏ । ଏହା ମରାଠୀ ସହିତ ବର୍ଗୀକୃତ ହୋଇଛି । ଏହା ବିପଦସଙ୍କୁଳ, ମାତ୍ର କିଛି ପ୍ରତିଶତ ଜାତିଗତ କଥୋଡ଼ି ଏହି ଭାଷାକୁ ବ୍ୟବହାର କରନ୍ତି । କାତକରି ଲୋକମାନେ ମୁଖ୍ୟତଃ ମହାରାଷ୍ଟ୍ରରେ ବସବାସ କରନ୍ତି ।

## ଆଧାର 
## ବାହାର ଆଧାର 
* 
* 
* 
* 
* 

ଶ୍ରେଣୀ:ଭାରତର ଭାଷା
ଶ୍ରେଣୀ:କୋଙ୍କଣୀ ଭାଷା
ପି. କେ. ବାଲାସୁବ୍ରମଣ୍ୟନ

ପେରୁଭିମ୍ବା କୃଷ୍ଣ ଆୟାର ବାଲାସୁବ୍ରମଣ୍ୟନ (**ପି. କେ. ବାଲାସୁବ୍ରମଣ୍ୟନ)** (ଜନ୍ମ ୨୮ ଅଗଷ୍ଟ ୧୯୪୨) ଭାରତୀୟ ସୁପ୍ରିମ କୋର୍ଟର ପୂର୍ବତନ ବିଚାରପତି, ଯିଏ ଆଗଷ୍ଟ ୨୦୦୪ଠାରୁ ଆଗଷ୍ଟ ୨୦୦୭ ପର୍ଯ୍ୟନ୍ତ ଏହି ପଦରେ କାର୍ଯ୍ୟରତ ଥିଲେ । ଏହାର ପୂର୍ବରୁ, ବାଳାସୁବ୍ରମଣ୍ୟନ ଝାଡଖଣ୍ଡ ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଥିଲେ । ସେ ନିୟମିତ ଭାବରେ Outlook Magazine ପାଇଁ ଲେଖାଲେଖି କରନ୍ତି । ମାଡ୍ରାସ ଉଚ୍ଚ ନ୍ୟାୟାଳୟଦ୍ୱାରା ଦକ୍ଷିଣ ରେଲପଥ ଏବଂ Cast Constructions P Ltd ନାମକ ଏକ କମ୍ପାନୀ ମଧ୍ୟରେ ଏକ ବିବାଦ ସମାଧାନ କରିବା ପାଇଁ ତାଙ୍କୁ ଜଣେ ସ୍ୱାଧୀନ ଆର୍ବିଟ୍ରେଟର ଭାବେ ନିଯୁକ୍ତ କରାଯାଇଥିଲା ।

ଅଗଷ୍ଟ ୨୮, ୧୯୪୨ରେ ଜନ୍ମିତ ବାଳାସୁବ୍ରମଣ୍ୟନ୍‌ ମାଡ୍ରାସ୍ ବାର୍ କାଉନସେଲର ସଭ୍ୟ ଭାବେ ଅକ୍ଟୋବର ୫, ୧୯୬୪ରେ ଯୋଗ ଦେଇଥିଲେ । ସେ କେରଳ ଉଚ୍ଚନ୍ୟାୟାଳୟରେ ଦେୱାନୀ ଏବଂ ସଂବିଧାନିକ ଆଇନରେ ଓକିଲାତି ଆରମ୍ଭ କରିଥିଲେ । ସେ ଖାଦ୍ୟ ନିଗମ ଏବଂ ଭାରତୀୟ ଷ୍ଟେଟ ବ୍ୟାଙ୍କ ପାଇଁ ଷ୍ଟାଣ୍ଡିଂ କାଉନସେଲ ଭାବେ ନିଯୁକ୍ତ ହୋଇଥିଲେ । ସେ କେରଳ ଉଚ୍ଚ ନ୍ୟାୟାଳୟର ଅତିରିକ୍ତ ବିଚାରପତି ଭାବେ ୪ ଜୁନ୍, ୧୯୯୨ରେ ନିଯୁକ୍ତ ହୋଇଥିଲେ ଏବଂ ସ୍ଥାୟୀ ବିଚାରପତି ଭାବେ ୧୦ ମାର୍ଚ୍ଚ, ୧୯୯୩ରେ ନିଯୁକ୍ତ ହୋଇଥିଲେ । ସେ ୫ ଡିସେମ୍ବର, ୨୦୦୧ରେ ଓଡ଼ିଶା ଉଚ୍ଚନ୍ୟାୟାଳୟର ମୁଖ୍ୟ ବିଚାରପତି ଭାବେ ନିଯୁକ୍ତ ହୋଇଥିଲେ । ପରବର୍ତ୍ତୀକାଳରେ ସେ ଝାରଖଣ୍ଡ ଉଚ୍ଚନ୍ୟାୟାଳୟର ମୁଖ୍ୟ ବିଚାରପତି ଭାବେ ୧୦.୩.୨୦୦୩ଠାରୁ ନିଯୁକ୍ତ ହୋଇ ୨୬.୮.୨୦୦୪ ପର୍ଯ୍ୟନ୍ତ କାର୍ଯ୍ୟରତ ଥିଲେ । ସେ ୨୭.0୮.୨୦୦୪ରେ ଭାରତ ସୁପ୍ରିମ୍ କୋର୍ଟର ବିଚାରପତି ଭାବେ ଉନ୍ନିତ ହୋଇଥିଲେ ଏବଂ ୨୮ ଅଗଷ୍ଟ, ୨୦୦୭ରେ ପଦରୁ ଅବସର ଗ୍ରହଣ କରିଥିଲେ ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ଗୌର ପଟ୍ଟନାୟକ

**ଗୌର ପଟ୍ଟନାୟକ** (ଜନ୍ମ: ୧ ଅପ୍ରେଲ ୧୯୪୪) ଜଣେ ଓଡ଼ିଆ ପ୍ରାବନ୍ଧିକ, ଗୀତିକବି, କଥାକାର ଓ ସମାଲୋଚକ । ସେ ନିଜ ନିଜ ଗୀତିକବିତା ଗ୍ରନ୍ଥ *ଠିକଣା ନଥିବା ଚିଠି* ପାଇଁ ୨୦୦୨ରେ ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର ପାଇଥିଲେ ।

## ସଂକ୍ଷିପ୍ତ ଜୀବନୀ 
ଗୌର ପଟ୍ଟନାୟକ ଗଞ୍ଜାମ ଜିଲ୍ଲାର ସେରଗଡ଼ଠାରେ ଜନ୍ମଗ୍ରହଣ କରିଥିଲେ । ସେ ଆକାଶବାଣୀ ଜୟପୁର କେନ୍ଦ୍ରରେ କାର୍ଯ୍ୟକ୍ରମ କାର୍ଯ୍ୟନିର୍ବାହୀ ଥିଲେ । ସେ ନିଜେ ଅନେକ ଗୀତିକବିତା, ଗଳ୍ପ, ନାଟକ, ଉପନ୍ୟାସ ଓ ଶିଶୁସାହିତ୍ୟ ରଚନା କରିବା ସହିତ କିଛି ଲୋକପ୍ରିୟ ଓଡ଼ିଆ ଉପନ୍ୟାସକୁ ବେତାର ନାଟ୍ୟରୂପ ପ୍ରଦାନ କରିଛନ୍ତି । ଏହା ବ୍ୟତୀତ ପ୍ରାୟ ୧୦ଗୋଟି ଚଳଚ୍ଚିତ୍ରରେ ତାଙ୍କର ଷୋଳଟି ଗୀତିକବିତା ଚିତ୍ରାୟିତ ହୋଇଛି । 

## ରଚନାବଳୀ 
### ଗୀତିକବିତା 
* *ଗୀତିକା* (୧୯୯୨)
* *ଠିକଣା ନଥିବା ଚିଠି* (୨୦୦୦)
* *ଶୂନ୍ୟ ବ୍ରହ୍ମ ଭଜନ*
* *ପଞ୍ଚାମୃତ*
* *ଜୀବନର ସ୍ୱରଲିପି*

### ଗଳ୍ପ 
* *ଏବଂ* (୧୯୬୬)
* *ବିଶ୍ଳେଷଣ* (୧୯୬୮)
* *ଅମାବାସ୍ୟା* (୧୯୬୯)
* *ସକାଳର ଖରା*
* *ରଙ୍ଗ ଯନ୍ତ୍ରଣା*
* *ଜ୍ୟୋତିଷର ଜାତକ*

### ନାଟକ 
* *ଚନ୍ଦ୍ରକଳା* (୧୯୬୮)

### ପ୍ରବନ୍ଧ/ଆଲୋଚନା 
* *ଓଡ଼ିଆ ଗୀତିକବିତା* (୨୦୨୨)

### ଶିଶୁସାହିତ୍ୟ 
* *ପଢ଼ିଲେ ଜାଣିବ* (କବିତା, ୧୯୯୯)

## ପୁରସ୍କାର ଓ ସମ୍ମାନ 
* ବିଷୁବ ମିଳନ ପୁରସ୍କାର - ୧୯୬୮
* ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର ୨୦୦୨ (*ଠିକଣା ନଥିବା ଚିଠି* ପାଇଁ)
* ଓଡ଼ିଶା ସଂଗୀତ ନାଟକ ଏକାଡ଼େମୀ ପୁରସ୍କାର ୨୦୦୧
* ଓଡ଼ିଆ ଗୀତିକବି ସମାଜ
* ଭକ୍ତକବି ସାଂସ୍କୃତିକ ପରିଷଦ, ପୁରୀ
* ଚଲାପଥ ସମ୍ମାନ
* ସଂଗୀତ ଶିଳ୍ପୀ ପରିଷଦ ପକ୍ଷରୁ ସମ୍ମାନୀତ
* ବାଳକୃଷ୍ଣ ଦାଶ ପରିଷଦ ପକ୍ଷରୁ ସରସ୍ୱତୀ ସମ୍ମାନ
* ଭିକାରୀ ବଳ ସ୍ମୃତି ସଂସଦ ପକ୍ଷରୁ ସମ୍ମାନୀତ
* କୋରାଇ ମହୋତ୍ସବରେ କସ୍ତୁରୀ ସମ୍ମାନ
* ଗଞ୍ଜାମ କଳା ପରିଷଦ
* ଋଷିକୁଲ୍ୟା ସମ୍ମାନ

## ଆଧାର 
ଶ୍ରେଣୀ:୧୯୪୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଗୀତିକାର
ଶ୍ରେଣୀ:ଓଡ଼ିଆ ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଲେଖକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଟିନିଆ ନାଇଗ୍ରା

**ଟିନିଆ ନାଇଗ୍ରା** (ଇଂରାଜୀ ଭାଷାରେ **Tinea nigra**) ଏକ ପ୍ରକାର କବକ ସଂକ୍ରମଣ ଯାହା ଚର୍ମର ଉପର ସ୍ତରକୁ ଆକ୍ରମଣ କରେ । ଏହା କାତି ବିହୀନ, କଳା କିମ୍ବା ଗାଢ଼ ବାଦାମି ରଙ୍ଗ, ସମ‌ଭୂମିସ୍ଥିତ ଏକ ଦାଗ ଯାହାର ଆକାର ସାଧାରଣତ ୧ରୁ ୫ ସେମି ଆକାରର  ହାତ ବା ପାଦ ତଳିପାରେ ହୁଏ । ସଂକ୍ରମଣ ସିଧାସଳଖ ଯୋଗାଯୋଗଦ୍ୱାରା ହୋଇଥାଏ |  ଏହି କ୍ଷତକୁ କୋରିଦେବା ଉପଶମକାରୀ ହୋଇପାରେ । ସାଧାରଣ ସ୍ୱଚ୍ଛତା ଉପାୟଦ୍ୱାରା ପ୍ରତିରୋଷେଧ ହୋଇପାରେ । 

ଟିନିଆ ନାଇଗ୍ରା ଏକ ଅସାଧାରଣ ରୋଗ ଅଟେ । ଏହି ରୋଗ ସାଧାରଣତଃ କେନ୍ଦ୍ରୀୟ କିମ୍ବା ଦକ୍ଷିଣ ଆମେରିକାରେ ଥିବା ଟ୍ରପିକାଲ୍ ଏବଂ ସବଟ୍ରୋପିକାଲ୍ ଦେଶମାନଙ୍କରେ, କାରିବିଆନ୍, ୟୁରୋପ, ଦକ୍ଷିଣ ପୂର୍ବ ଏସିଆ, ଅଷ୍ଟ୍ରେଲିଆ ଏବଂ ଦୂର ପୂର୍ବାଞ୍ଚଳରେ ଦେଖାଯାଏ । ଜାପାନରେ ଏହା ବିରଳ ଯଦିଓ ଆମେରିକାରେ ଏହା ବିରଳ ନୁହେଁ ।  ଏହି ରୋଗ ପ୍ରଥମେ ୧୮୯୧ ମସିହାରେ ବ୍ରାଜିଲର ଆଲେକ୍ସଜାଣ୍ଡାର୍ ସେରେକେରାଙ୍କଦ୍ୱାରା ବର୍ଣ୍ଣନା କରାଯାଇଥିଲା । ପଶୁମାନଙ୍କ ଦେହାରେ ଏଭଳି କୌଣସି ମାମଲା ହୋଇନାହିଁ। 

## ଆଧାର
କେ ଏସ୍ ଜାଭେରି

**କଲପେଶ ସତ୍ୟେନ୍ଦ୍ର ଜାଭେରୀ** (କେ ଏସ୍ ଜାଭେରି) (ଜନ୍ମ ୫ ଜାନୁୟାରୀ ୧୯୫୮) ଜଣେ ଭାରତୀୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ପ୍ରଧାନ ବିଚାରପତି । ସେ ମଧ୍ୟ ରାଜସ୍ଥାନ ହାଇକୋର୍ଟ ଏବଂ ଗୁଜରାଟ ହାଇକୋର୍ଟର ପୂର୍ବତନ ବିଚାରପତି  ।

### ଶିକ୍ଷା ଓ ବୃତ୍ତି 
୫ ଜାନୁୟାରୀ ୧୯୫୮ରେ ଜନ୍ମ ହୋଇଥିବା ଜଷ୍ଟିସ ଜାଭେରୀ ଗୁଜରାଟ ବିଶ୍ୱବିଦ୍ୟାଳୟରୁ ବିଏସସି ଏବଂ ଏଲଏଲବି ଡିଗ୍ରୀ ହାସଲ କରିଥିଲେ ଏବଂ ସେ ୨୦ ଜାନୁୟାରୀ ୧୯୮୩ରେ ଗୁଜରାଟ ଉଚ୍ଚ ନ୍ୟାୟାଳୟରେ ଓକିଲ ଭାବରେ କ୍ୟାରିୟର ଆରମ୍ଭ କରିଥିଲେ ।  ୧୯୮୩ ମସିହାରେ ସେ ଗୁଜରାଟ ହାଇକୋର୍ଟ ଆଡଭୋକେଟସ ଆସୋସିଏସନର କାର୍ଯ୍ୟନିର୍ବାହୀ କମିଟିର ସଦସ୍ୟ ହୋଇଥିଲେ ଏବଂ ୧୯୮୪ରେ ବାରର ଯୁଗ୍ମ ସଚିବ ଭାବରେ ନିର୍ବାଚିତ ହୋଇଥିଲେ । ସେ ବିଭିନ୍ନ ମାମଲାରେ କେନ୍ଦ୍ର ଓ ରାଜ୍ୟ ସରକାରଙ୍କ ବିଭିନ୍ନ ବିଧାନ ସଭା ଅଧିକାରୀଙ୍କ ତରଫେ ହାଇକୋର୍ଟରେ ହାଜର ହୋଇଥିଲେ । ୭ ମାର୍ଚ୍ଚ ୨୦୦୪ରେ, ଜାଭେରୀ ଗୁଜରାଟ ହାଇକୋର୍ଟର ବିଚାରପତି ଭାବରେ ଉନ୍ନୀତ ହୋଇଥିଲେ ଏବଂ ସେ ୨୨ ଜୁନ୍ ୨୦୦୫ରେ ଏହି ପଦବୀରେ ସ୍ଥାୟୀ ବିଚାରପତି ହୋଇଥିଲେ । ତାଙ୍କୁ ୨୪ ଅଗଷ୍ଟ ୨୦୧୬ରେ ରାଜସ୍ଥାନ ହାଇକୋର୍ଟକୁ ବଦଳି କରାଯାଇଥିଲା ଏବଂ ସେ ରାଜସ୍ଥାନ ରାଜ୍ୟ ଆଇନ ସେବା ପ୍ରାଧିକରଣର କାର୍ଯ୍ୟନିର୍ବାହୀ ଅଧ୍ୟକ୍ଷ ଭାବରେ ମଧ୍ୟ କାର୍ଯ୍ୟ କରିଥିଲେ ।  ଜଷ୍ଟିସ ଜାଭେରୀ ୧୨ ଅଗଷ୍ଟ ୨୦୧୮ରେ ଜଷ୍ଟିସ ବିନୀତ ସରଣଙ୍କ ପରେ ଓଡ଼ିଶା ହାଇକୋର୍ଟର ପ୍ରଧାନ ବିଚାରପତି ଭାବରେ ନିଯୁକ୍ତ ହୋଇଥିଲେ ।  ଓଡ଼ିଶା ହାଇକୋର୍ଟ ପରିସରରେ ଆୟୋଜିତ ଏକ ସମାରୋହରେ ରାଜ୍ୟପାଳ ଗଣେଶି ଲାଲ ତାଙ୍କୁ କାର୍ଯ୍ୟ ଏବଂ ଗୋପନୀୟତାର ଶପଥ ପ୍ରଦାନ କରିଥିଲେ । ଜାଭେରୀ ଓଡ଼ିଶା ଉଚ୍ଚ ନ୍ୟାୟାଳୟର ୩୦ତମ ପ୍ରଧାନ ବିଚାରପତି ଭାବରେ ଶପଥ ଗ୍ରହଣ କରିଥିଲେ ।

ଗୁଜରାଟ ହାଇକୋର୍ଟର ଜଣେ ବିଚାରପତି ଜାଭେରୀ ଓଡ଼ିଶା ଉଚ୍ଚ ନ୍ୟାୟାଳୟର ତତକାଳୀନ ପ୍ରଧାନ ବିଚାରପତି ବିନୀତ ସରଣ ସୁପ୍ରିମ କୋର୍ଟକୁ ଉନ୍ନିତ ହେବାପରେ ତାଙ୍କରି ଉତ୍ତରାଧିକାରୀ ଭାବେ ସେ ଓଡ଼ିଶା ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ଭାବେ ନିଯୁକ୍ତ ହୋଇଥିଲେ ।  ଜୁଲାଇ ୧୯ରେ ସୁପ୍ରିମକୋର୍ଟ କଲେଜିୟମ ଜାଭେରୀଙ୍କ ନାମକୁ ଓଡ଼ିଶା ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ଭାବରେ ନିଯୁକ୍ତ କରିବାକୁ ସୁପାରିଶ କରିଥିଲେ ଏବଂ ଆଇନ ଓ ନ୍ୟାୟ ମନ୍ତ୍ରଣାଳୟ ଏ ସମ୍ପର୍କରେ ବିଜ୍ଞପ୍ତି ଜାରି କରିଥିଲେ ।

୭ ମାର୍ଚ୍ଚ ୨୦୦୪ରେ ଗୁଜରାଟ ଉଚ୍ଚ ନ୍ୟାୟାଳୟର ବିଚାରପତି ଭାବେ ଉନ୍ନୀତ ହୋଇଥିବା ଜଷ୍ଟିସ ଜାଭେରୀଙ୍କୁ ଜୁନ୍ ୨୦୦୫ରେ ସ୍ଥାୟୀ ବିଚାରପତି ଭାବରେ ନିଶ୍ଚିତ କରାଯାଇଥିଲା । ପରେ ତାଙ୍କୁ ଅଗଷ୍ଟ ୨୦୧୬ରେ ରାଜସ୍ଥାନ ଉଚ୍ଚ ନ୍ୟାୟାଳୟକୁ ବଦଳି କରାଯାଇଥିଲା ।

୬୨ ବର୍ଷ ବୟସରେ ସେ ୪ ଜାନୁଆରୀ ୨୦୨୦ରେ ନିଜ କାର୍ଯ୍ୟରୁ ଅବସର ନେଇଥିଲେ ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ଜ୍ୱର ସଂକ୍ରମଣ-ସମ୍ବନ୍ଧୀୟ ଅପସ୍ମାର ସିଣ୍ଡ୍ରୋମ

**ଜ୍ୱର ସଂକ୍ରମଣ- ସମ୍ବନ୍ଧୀୟ ଅପସ୍ମାର ସିଣ୍ଡ୍ରୋମ (**ଇଂରାଜୀ ଭାଷାରେ **Febrile infection-related epilepsy syndrome/ FIRES)** ରୋଗ ହୋଇଥିଲେ ପୂର୍ବରୁ ସୁସ୍ଥ ଥିବା ବ୍ୟକ୍ତିଙ୍କର ଜ୍ୱର ରୋଗ ପରେ ଗୁରୁତର ବାତ ( ସାଂଘାତିକ ଅପସ୍ମାର) ମାରିବା ଆରମ୍ଭ ହୁଏ |  ବାତ ପ୍ରାରମ୍ଭରେ ସ୍ଥାନୀୟ ହୋଇପାରେ ଯାହା ପ୍ରାୟ ଟୋନିକ-କ୍ଲୋନିକ ହୋଇଯାଏ । ଜଟିଳତା ମଧ୍ୟରେ ପ୍ରାୟ ବୌଦ୍ଧିକ  ଅକ୍ଷମତା, ଆଚରଣଗତ ସମସ୍ୟା ଏବଂ ଚାଲୁ ରହୁଥିବା ବାତ ଅନ୍ତର୍ଭୁକ୍ତ ଅଟେ । 

ଏହାର ମୂଳ କାରଣ ଅସ୍ପଷ୍ଟ ରହିଛି। ଏହା ଏକ ପ୍ରକାର ନୂତନ-ଆରମ୍ଭ ହୋଇଥିବା ଅବାଧ୍ୟ ସ୍ଟାଟସ ଏପିଲିପଟିକସ୍ (NORSE) ରୋଗ ଅଟେ ।

ଏହି ବାତ ପ୍ରାୟ ଚିକିତ୍ସା ପ୍ରତିରୋଧକ ଅଟେ । ଇଣ୍ଟେନ୍ସିଭ୍ କେୟାର ୟୁନିଟରେ ଯତ୍ନ ନେବା ସହିତ ବେଞ୍ଜୋଡାଏଜେପିନ କିମ୍ବା ବାର୍ବିଚୁରେଟ ଅଧିକ ମାତ୍ରାରେ ବ୍ୟବହୃତ ହୁଏ । କେତେକ କ୍ଷେତ୍ରରେକିଟୋଜେନିକ ଖାଦ୍ୟ ସାହାଯ୍ୟ କରିପାରେ । ଉପଶମ ପାଇଁ ଆନାକିନରା କିମ୍ବା ଟୋସିଲିଜୁମାବ ଔଷଧର ଚେଷ୍ଟା କରାଯାଇଛି । ଚିକିତ୍ସା ସତ୍ତ୍ୱେ ମୃତ୍ୟୁ ହେବାର ଆଶଙ୍କା ପ୍ରାୟ ୧୨% ଅଟେ ।

ଏହି ଅବସ୍ଥା ପ୍ରତିବର୍ଷ ପ୍ରାୟ ଏକ ଲକ୍ଷ ପିଲାଙ୍କ ମଧ୍ୟରୁ ଜଣକୁ ପ୍ରଭାବିତ କରିଥାଏ । ସାଧାରଣତଃ ୨ରୁ ୧୭ ବର୍ଷ ବୟସର ପିଲାମାନଙ୍କଠାରେ ଆରମ୍ଭ ହୁଏ । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୋଇଥିବା ଦେଖାଯାଏ । ସର୍ତ୍ତ ସହିତ ଅନୁରୂପ ମାମଲାଗୁଡିକ ପ୍ରଥମେ ୧୯୬୧ ମସିହାରେ ବର୍ଣ୍ଣନା କରାଯାଇଥିଲା, ବର୍ତ୍ତମାନର ନାମ ୨୦୧୦ରେ ବ୍ୟବହାର ହେବା ଆରମ୍ଭ ହୋଇଥିଲା । 

## ଆଧାର
ବିଶ୍ୱନାଥ ଅଗ୍ରୱାଲା

**ବିଶ୍ୱନାଥ ଅଗ୍ରୱାଲା** (ଜନ୍ମ ୧୫ ଅକ୍ଟୋବର ୧୯୪୪) ଭାରତୀୟ ସର୍ବୋଚ୍ଚ ନ୍ୟାୟାଳୟର ପୂର୍ବତନ ବିଚାରପତି । ସେ ନଭେମ୍ବର ୧୯୮୬ରେ ପାଟନା ଉଚ୍ଚନ୍ୟାୟାଳୟରେ ବିଚାରପତି ଭାବେ କାର୍ଯ୍ୟ ଆରମ୍ଭ କରିଥିଲେ । ପରେ, ସେ ନଭେମ୍ବର ୧୯୯୯ରେ ଓଡ଼ିଶା ଉଚ୍ଚନ୍ୟାୟାଳୟର ମୁଖ୍ୟ ବିଚାରପତି ହୋଇଥିଲେ। ସେ ୧୯ ଅକ୍ଟୋବର ୨୦୦୦ରେ ଭାରତର ସର୍ବୋଚ୍ଚ ନ୍ୟାୟାଳୟରେ ବିଚାରପତି ଭାବେ ନିଯୁକ୍ତ ହୋଇଥିଲେ ଏବଂ ୨୦୦୯ରେ କାର୍ଯ୍ୟରୁ ଅବସର ଗ୍ରହଣ କରିଥିଲେ । ସେ ୨୦୧୪ରେ ରାଷ୍ଟ୍ରୀୟ ନ୍ୟାୟୀକ ନିଯୁକ୍ତି ଆୟୋଗ ଆଇନର ବିରୋଧ କରିଥିଲେ, ଯାହା ବିଚାରପତିମାନଙ୍କୁ ଗୋଟିଏ ରାଜ୍ୟରୁ ଅନ୍ୟ ରାଜ୍ୟକୁ ସ୍ଥାନାନ୍ତର କରିପାରିଥାନ୍ତା । ଏହି ପ୍ରସଙ୍ଗରେ ସେ କହିଥିଲେ,
“If Judiciary is finished, democracy will be finished. This bill (National Judicial Appointments Commission) affects the independence of the judiciary, there is no doubt about it. The way Governors are being transferred to Mizoram, the Chief Justices and judges of the HCs will be transferred to newly created HCs in North East. No judge will be able to pass strong orders."

(ଏହାର ଓଡ଼ିଆ ମର୍ମାନୁବାଦ:

"ନ୍ୟାୟପାଳିକା ସମାପ୍ତ ହୋଇଗଲେ ଲୋକତନ୍ତ୍ର ମଧ୍ୟ ସମାପ୍ତ ହୋଇଯିବ। ଏହି ବିଧେୟକ (ଜାତୀୟ ନ୍ୟାୟିକ ନିଯୁକ୍ତି ଆୟୋଗ) ନ୍ୟାୟପାଳିକାର ସ୍ୱାଧୀନତାକୁ ପ୍ରଭାବିତ କରୁଛି, ଏହାର କୌଣସି ସନ୍ଦେହ ନାହିଁ। ଯେପରି ଭାବେ ରାଜ୍ୟପାଳମାନଙ୍କୁ ମିଜୋରାମକୁ ସ୍ଥାନାନ୍ତର କରାଯାଉଛି, ଉଚ୍ଚନ୍ୟାୟାଳୟର ମୁଖ୍ୟ ବିଚାରପତି ଏବଂ ବିଚାରପତିମାନଙ୍କୁ ମଧ୍ୟ ଉତ୍ତର ପୂର୍ବର ନୂତନ ଉଚ୍ଚନ୍ୟାୟାଳୟକୁ ସ୍ଥାନାନ୍ତର କରାଯିବ । କୌଣସି ବିଚାରପତି ସଠିକ ତଥା ନ୍ୟାୟୋଚିତ ଆଦେଶ ଜାରୀ କରିପାରିବେ ନାହିଁ" ।)

### କାର୍ଯ୍ୟଜୀବନ 
ଅଗ୍ରୱାଲଙ୍କ ଜନ୍ମ ୧୯୪୪ ମସିହାରେ ହୋଇଥିଲା । ସେ ଏଲଏଲବି ପାସ୍ କରି ୧୯୯୬ରେ ପାଟନା ଉଚ୍ଚନ୍ୟାୟାଳୟରେ ଓକିଲାତି ଜୀବନ ଆରମ୍ଭ କରିଥିଲେ। ସେ ପ୍ରଧାନତଃ ଦେୱାନୀ ଏବଂ ସାମ୍ବିଧାନିକ ବିଷୟରେ ଓକିଲାତି ପେଷା ଆରମ୍ଭ କରିଥିଲେ । ସେ ୧୭ ନଭେମ୍ବର ୧୯୮୬ରେ ପାଟନା ଉଚ୍ଚନ୍ୟାୟାଳୟର ବିଚାରପତି ଭାବେ ନିଯୁକ୍ତ ହୋଇଥିଲେ । ଅଗ୍ରୱାଲ ନଭେମ୍ବର ୧୯୯୯ରେ ଓଡ଼ିଶା ଉଚ୍ଚନ୍ୟାୟାଳୟର ମୁଖ୍ୟ ବିଚାରପତି ହୋଇଥିଲେ । ତା'ପରେ ସେ ୧୯ ଅକ୍ଟୋବର ୨୦୦୦ରେ ଭାରତୀୟ ସର୍ବୋଚ୍ଚ ନ୍ୟାୟାଳୟର ବିଚାରପତି ପଦକୁ ପଦୋନ୍ନତ ହୋଇଥିଲେ ।

### ବିବାଦ 
ସେପ୍ଟେମ୍ବର ୨୦୧୭ରେ, ଭାରତୀୟ ଜାତୀୟ ଅନୁସନ୍ଧାନ ବ୍ୟୁରୋ (CBI)ଦ୍ୱାରା ଏହା ଅଭିଯୋଗ ହୋଇଥିଲା ଯେ ଅଗ୍ରୱାଲ ଲକ୍ଷ୍ନୌର ପ୍ରସାଦ ଇନ୍‌ଷ୍ଟିଟ୍ୟୁଟ୍ ଅଫ୍ ମେଡିକାଲ ସାଇନ୍ସକୁ ତାଙ୍କ ପକ୍ଷରେ ଉପଯୁକ୍ତ ରାୟ ପାଇବାରେ ସହାୟତା କରିବାକୁ ବଡ଼ ପରିମାଣର ଅନୈତିକ ଟଙ୍କା ଗ୍ରହଣ କରିଥିଲେ। ସେ ବିଷୟର ତଦନ୍ତ କରିବା ପାଇଁ ସର୍ବୋଚ୍ଚ ନ୍ୟାୟାଳୟଦ୍ୱାରା ଜଣେ ବିଶେଷ ତଦନ୍ତ ଦଳ ଗଠନ କରାଯାଇଥିଲା ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ଏନ୍. ୱ।ଇ. ହନୁମନ୍ଥାପା

**ଏନ୍. ୱ।ଇ. ହନୁମନ୍ଥାପା** (ଜନ୍ମ ୨୫ ସେପ୍ଟେମ୍ବର ୧୯୩୯) ଭାରତର ୧୪ମ ଲୋକ ସଭାର ସଦସ୍ୟ ଥିଲେ । ସେ କର୍ଣ୍ଣାଟକର ଚିତ୍ରଦୁର୍ଗ ନିର୍ବାଚନ ମଣ୍ଡଳର ପ୍ରତିନିଧିତ୍ୱ କରିଥିଲେ ଏବଂ ଭାରତୀୟ ଜାତୀୟ କଂଗ୍ରେସ (ଆଇ.ଏନ୍.ସି) ରାଜନୈତିକ ଦଳର ସଦସ୍ୟ ଥିଲେ ।

ଲୋକ ସଭାକୁ ନିର୍ବାଚିତ ହେବା ପୂର୍ବରୁ, ହନୁମନ୍ଥାପ୍ପା ଓଡ଼ିଶା ଉଚ୍ଚନ୍ୟାୟାଳୟର ମୁଖ୍ୟ ବିଚାରପତି ଭାବେ କାର୍ଯ୍ୟକରିଥିଲେ । ସେ ତା’ପୂର୍ବରୁ କର୍ଣ୍ଣାଟକ ଏବଂ ଆନ୍ଧ୍ରପ୍ରଦେଶ ଉଚ୍ଚନ୍ୟାୟାଳୟରେ ବି ବିଚାରପତି ଭାବେ କାର୍ଯ୍ୟ ନିର୍ବାହ କରିଥିଲେ ।

**ଶିକ୍ଷା ଓ ବୃତ୍ତି**

ହନୁମାନ୍ଥପ୍ପା ୨୫.୦୯.୧୯୩୯ରେ କର୍ଣ୍ଣାଟକ ରାଜ୍ୟର ରାମପୁରାରେ ଜନ୍ମଗ୍ରହଣ କରିଥିଲେ । ବେଲ୍ଲାରୀରୁ ସ୍ନାତକ ଡିଗ୍ରୀ ହାସଲ କରିବା ପରେ ସେ ମହୀଶୁର ବିଶ୍ୱବିଦ୍ୟାଳୟରୁ ଅର୍ଥନୀତିରେ ଏମ୍‌.ଏ. ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ପରେ ବାଙ୍ଗାଲୋର ବିଶ୍ୱବିଦ୍ୟାଳୟରୁ ୧୯୬୫ରେ ସ୍ନାତକ ଆଇନ ଡିଗ୍ରୀ ଓ ୧୯୬୭ରେ  ସ୍ନାତକୋତ୍ତର ଆଇନ(ଏଲ୍‌ଏଲ୍‌.ଏମ୍‌.) ଡିଗ୍ରୀ ହାସଲ କରିଥିଲେ । ୨୭.୧୦.୧୯୬୭ରେ ଏକ ଆଇନଜୀବୀ ଭାବେ ବେଶା ଆରମ୍ଭ କରିଥିଲେ ।

୨୯.୦୩.୧୯୯୦ରେ କର୍ଣ୍ଣାଟକ ଉଚ୍ଚନ୍ୟାୟାଳୟର ବିଚାରପତି ଭାବେ ନିୟୁକ୍ତ ହୋଇଥିଲେ । ୨୦.୦୪.୧୯୯୪ରେ ଆନ୍ଧ୍ରପ୍ରଦେଶ ଉଚ୍ଚନ୍ୟାୟାଳୟର ବିଚାରପତି ଭାବେ ନିଯୁକ୍ତି ପାଇଥିଲେ । ସେ ମଧ୍ୟ ୧୧.୧୧.୨୦୦୦ରୁ ୧୧.୧୨.୨୦୦୦ ପର୍ଯ୍ୟନ୍ତ ଆନ୍ଧ୍ରପ୍ରଦେଶ ଉଚ୍ଚନ୍ୟାୟାଳୟର କାର୍ଯ୍ୟବାହୀ ମୁଖ୍ୟ ବିଚାରପତି ଭାବେ କାର୍ଯ୍ୟରତ ଥିଲେ । 

ପରେ ସେ ଓଡ଼ିଶା ଉଚ୍ଚନ୍ୟାୟାଳୟର ମୁଖ୍ୟ ବିଚାରପତି ଭାବେ ଉନ୍ନିତ  ହୋଇଥିଲେ ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
କର୍ମକାର ଭାଷା

**କର୍ମକାର ଭାଷା** ଏକ ପୂର୍ବ ଭାରତୀୟ-ଆର୍ଯ୍ୟ ଭାଷା ଅଟେ । ଏହି ଭାଷାକୁ କୁର୍ମୁକାର ମଧ୍ୟ କୁହାଯାଏ ।  ଏହି ଭାଷା ଆସାମୀ-ବଙ୍ଗଳା ଉପ-ଗୋଷ୍ଠୀର ଅନ୍ତର୍ଭୁକ୍ତ ଏବଂ ଏହା ମଧ୍ୟରେ ଆସାମୀ ବଙ୍ଗଳା ଭାଷାର ନିକଟତର ଅଟେ । ଏହି ଭାଷା ମୁଖ୍ୟତଃ ପଶ୍ଚିମ ବଙ୍ଗ, ଆସାମ ଓ ତ୍ରିପୁରା ରାଜ୍ୟର କିଛି ଅଞ୍ଚଳରେ ବ୍ୟବହୃତ ହୁଏ ।

ଏହି ଭାଷା ବ୍ୟବହାର କରୁଥିବା ଲୋକମାନେ ମୁଖ୍ୟତଃ ଆସାମର ବାରପେଟା, ଗୋଲପଡ଼ା ଏବଂ ଧୁବ୍ରୀ ଜିଲ୍ଲା, ପଶ୍ଚିମବଙ୍ଗ, ତ୍ରିପୁରା ଏବଂ କେନ୍ଦ୍ରୀୟ ପ୍ରଦେଶର କିଛି ଅଞ୍ଚଳରେ ରୁହନ୍ତି । ଏହା ଭାଷାର ଭାଷା-ଭାଷୀଙ୍କ ସଂଖ୍ୟା ମୁଖ୍ୟତଃ ୩,୦୦୦ ପାଖାପାଖି ଅଟେ । ଉପରୋକ୍ତ ରାଜ୍ୟଗୁଡ଼ିକରେ ବସବାସ କରୁଥିବା କର୍ମକାର ସମ୍ପ୍ରଦାୟର ଲୋକମାନେ ଏହି ଭାଷାର ବ୍ୟବହାର କରନ୍ତି । କର୍ମକାର ସମ୍ପ୍ରଦାୟର ଲୋକମାନେ ମୁଖ୍ୟତଃ ଲୁହା ସମ୍ବନ୍ଧୀୟ କାର୍ଯ୍ୟ କରନ୍ତି ।

## ଆଧାର 
## ବାହାର ଆଧାର 
* 
* 
* 

ଶ୍ରେଣୀ:ଭାରତର ଭାଷା
ଶ୍ରେଣୀ:ଆସାମର ଭାଷା
ଶ୍ରେଣୀ:ପଶ୍ଚିମ ବଙ୍ଗର ଭାଷା
ଶ୍ରେଣୀ:ତ୍ରିପୁରାର ଭାଷା
ଟୋଫରସେନ

**ଟୋଫର୍ସେନ (ଇଂରାଜୀ ଭାଷାରେ  Tofersen), କ୍ୱାଲସୋଡି** ଏହାର ଏକ ବିକ୍ରୟ ନାମ, ହେଉଛି ଆମୋୟୋଟ୍ରୋଫିକ ଲାଟେରାଲ୍ ସ୍କ୍ଲେରୋସିସ୍ (ALS) ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ନିର୍ଦ୍ଦିଷ୍ଟ ଭାବରେ ଏହା ଜିନ ସୁପରଅକ୍ସାଇଡ୍ ଡିସମ୍ୟୁଟେଜ୍ ୧ର (SOD1) ମ୍ୟୁଟେସନ୍ ଥିବା ଲୋକଙ୍କଠାରେ ବ୍ୟବହୃତ ହୁଏ, ଯାହା ୨% କ୍ଷେତ୍ରରେ ଉପସ୍ଥିତ ଥାଏ । ଏହା ମେରୁଦଣ୍ଡରେ ଇଞ୍ଜେକସନ ଆକାରରେ ଦିଆଯାଏ ।

## ଆଧାର
ଚକ୍ରଧାରୀ ଶରଣ ସିଂହ

**ଚକ୍ରଧାରୀ ଶରଣ ସିଂହ** (ଜନ୍ମ: ୨୦ ଜାନୁଆରୀ ୧୯୬୩) ଜଣେ ଭାରତୀୟ ବିଚାରପତି ଅଟନ୍ତି। ସେ ବର୍ତ୍ତମାନ ଓଡ଼ିଶା ଉଚ୍ଚ ନ୍ୟାୟାଳୟର ୩୪ତମ ମୁଖ୍ୟ ବିଚାରପତି ପଦବୀରେ କାର୍ଯ୍ୟରତ ଅଛନ୍ତି । ସେ ପୂର୍ବରୁ ପାଟନା ଉଚ୍ଚ ନ୍ୟାୟାଳୟର କାର୍ଯ୍ୟବାହକ ମୁଖ୍ୟ ବିଚାରପତି ଭାବେ କାର୍ଯ୍ୟ ନିର୍ବାହ କରିଥିଲେ ।

### ସଂକ୍ଷିପ୍ତ ଜୀବନୀ 
ସେ ଦିଲ୍ଲୀ ବିଶ୍ୱବିଦ୍ୟାଳୟର ଅଧୀନସ୍ଥ କ୍ୟାମ୍ପସ ଲ କେନ୍ଦ୍ରରୁ ଏଲଏଲବି ଡିଗ୍ରୀ ହାସଲ କରିଥିଲେ । ୩୦ ଅକ୍ଟୋବର ୧୯୯୦ ତାରିଖରେ ସେ ତାଙ୍କ ଓକିଲାତି ଜୀବନ ଆରମ୍ଭ କରିଥିଲେ । ୧୯୯୮ରେ ସେ ଭାରତର କେନ୍ଦ୍ର ସରକାରର ଅତିରିକ୍ତ ଷ୍ଟାଣ୍ଡିଂ କାଉନସିଲ ଭାବରେ ନିଯୁକ୍ତ ହୋଇ ୨୦୦୧ ପର୍ଯ୍ୟନ୍ତ ଏହି ପଦବୀରେ ରହିଥିଲେ । ସେ ସେବା, ସମ୍ବିଧାନିକ ଏବଂ ପରାଧିକ ମାମଲାରେ ଓକିଲାତି କରିଥିଲେ ଏବଂ ଶ୍ରମ ଆଇନ ଏବଂ କଷ୍ଟମସ୍ ଆଇନ ଅନ୍ତର୍ଗତ ମାମଲା ମଧ୍ୟ ସମ୍ଭାଳିଥିଲେ । ସେ ପାଟନା ଉଚ୍ଚ ନ୍ୟାୟାଳୟରେ ଭାରତର କଣ୍ଟ୍ରୋଲର ଏବଂ ଆଡିଟର ଜେନେରାଲଙ୍କ ପ୍ୟାନେଲ କାଉନସିଲ ଭାବରେ ମାମଲା ପରିଚାଳନା ମଧ୍ୟ କରିଥିଲେ ।

୧୮ ସେପ୍ଟେମ୍ବର ୨୦୧୦ ତାରିଖରେ ସେ ବରିଷ୍ଠ ଆଡଭୋକେଟ୍ ଭାବରେ ଉନ୍ନିତ ହୋଇଥିଲେ। ୨୦୧୦ ମସିହାରେ ସେ ବିହାର ସରକାରର ଅତିରିକ୍ତ ଆଡଭୋକେଟ୍ ଜେନେରାଲ ଭାବେ ନିଯୁକ୍ତ ହୋଇଥିଲେ । ପାଟନା ଉଚ୍ଚ ନ୍ୟାୟାଳୟର ଅତିରିକ୍ତ ବିଚାରପତି ଭାବେ ସେ ୫ ଏପ୍ରିଲ ୨୦୧୨ରେ ନିଯୁକ୍ତି ପାଇଥିଲେ । ୨ ମାର୍ଚ୍ଚ ୨୦୧୬ ତାରିଖରେ ସେ ସ୍ଥାୟୀ ବିଚାରପତି ପଦବୀକୁ ଉନ୍ନୀତ ହୋଇଥିଲେ ।

୬ ଫେବୃଆରୀ ୨୦୨୩ ତାରିଖରେ ସେ ପାଟନା ଉଚ୍ଚ ନ୍ୟାୟାଳୟର କାର୍ଯ୍ୟବାହକ ମୁଖ୍ୟ ବିଚାରପତି ଭାବେ ନିଯୁକ୍ତ ହୋଇ ୨୮ ମାର୍ଚ୍ଚ ୨୦୨୩ ପର୍ଯ୍ୟନ୍ତ ସେହି ଦାୟିତ୍ୱରେ ରହିଥିଲେ । ସେ ୬ ଫେବୃଆରୀ ୨୦୨୩ରୁ ୨୮ ମାର୍ଚ୍ଚ ୨୦୨୩ ପର୍ଯ୍ୟନ୍ତ ବିହାର ରାଜ୍ୟ ଆଇନ ସେବା ପ୍ରାଧୀକରଣର ପ୍ରଧାନ ଉପରକ୍ଷକ ପଦବୀରେ ରହିଥିଲେ । ସେ ବିହାର ନ୍ୟାୟିକ ଏକାଡେମୀର ପ୍ରଧାନ ଉପରକ୍ଷକ ଭାବେ ମଧ୍ୟ ଏହି ସମୟରେ କାର୍ଯ୍ୟରତ ଥିଲେ । ବର୍ତ୍ତମାନ ସେ ବିହାର ରାଜ୍ୟ ଆଇନ ସେବା ପ୍ରାଧୀକରଣର କାର୍ଯ୍ୟନିର୍ବାହୀ ଅଧ୍ୟକ୍ଷ ପଦବୀରେ ରହିଛନ୍ତି ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ଏପକୋରିଟାମାବ

**ଏପକୋରିଟାମାବ** (ଇଂରାଜୀ ଭାଷାରେ **Epcoritamab**),   ବିକ୍ରୟ ନାମ ଏପକିନଲି (**Epkinly)**, ହେଉଛି ଏକ ଔଷଧ ଯାହା ଡିଫ୍ୟୁଜ  ଏହା ବିରାଟ ବି-ସେଲ ଲିମ୍ଫୋମା (DLBCL) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଯେତେବେଳେ ଅନ୍ୟ ଚିକିତ୍ସା ଫଳପ୍ରଦ ହୁଏ ନାହିଁ ସେତେବେଳେ ଏହା ବ୍ୟବହୃତ ହୁଏ ।

## ଆଧାର
ଶୈଳେନ୍ଦୁନାଥ ଫୁକନ୍

**ଶୈଳେନ୍ଦୁନାଥ ଫୁକନ୍** (ଏସ. ଏନ୍. ଫୁକନ ଭାବରେ ମଧ୍ୟ ପରିଚିତ; ୧ ଏପ୍ରିଲ୍ ୧୯୩୭ – ୧୧ ନଭେମ୍ବର ୨୦୧୮) ଜଣେ ଭାରତୀୟ ବିଚାରପତି ଓ ଭାରତର ସର୍ବୋଚ୍ଚ ନ୍ୟାୟାଳୟର ପୂର୍ବତନ ବିଚାରପତି ଥିଲେ ।

### ଜୀବନୀ ଓ ପେଶା 
ଏଲଏଲ୍‌ବି ଉତ୍ତୀର୍ଣ୍ଣ କରିବା ପରେ, ଫୁକନ ପ୍ରଥମେ ଜୋରହାଟ୍ ଜିଲ୍ଲା ନ୍ୟାୟାଳୟରେ ଯୋଗଦେଲେ, ତା ପରେ ୧୯୬୨ ମସିହାରେ ଗୁଆହାଟୀ ଉଚ୍ଚ ନ୍ୟାୟାଳୟରେ ଆଇନ ପେଶା ଆରମ୍ଭ କରିଥିଲେ । ୧୯୬୩ ମସିହାରେ ସେ ଆସାମ ନ୍ୟାୟିକ ସେବାରେ ଯୋଗଦେଲେ । ୧୯୭୦ ମସିହାରେ ଫୁକନ ମେଘାଳୟ ସରକାରରେ ପ୍ରତିନିଯୁକ୍ତ ହୋଇ, ୧୯୭୬ ମସିହାରେ ଆଇନ ସଚିବ ଏବଂ ଲିଗାଲ୍ ରିମେମ୍‌ବ୍ରାନ୍ସର ଭାବେ ଯୋଗଦେଲେ । ସେ ଶିଲଂ ଆଇନ ମହାବିଦ୍ୟାଳୟର ସାମୟିକ ଅଧ୍ୟାପକ ଭାବରେ ତଥା ରାଜ୍ୟର ବିଭିନ୍ନ ନିଗମର ଆଇନ ଉପଦେଷ୍ଟା ଭାବରେ ମଧ୍ୟ ସେବା କରିଥିଲେ ।

୧୯୮୫ ମସିହାରେ ଫୁକନ ଗୁଆହାଟୀ ଉଚ୍ଚ ନ୍ୟାୟାଳୟର ସ୍ଥାୟୀ ବିଚାରପତି ଭାବେ ପଦୋନ୍ନତି ଲାଭ କରିଥିଲେ । ୩୦ ସେପ୍ଟେମ୍ବର ୧୯୯୪ରେ ସେ ହିମାଚଳ ପ୍ରଦେଶ ଉଚ୍ଚ ନ୍ୟାୟାଳୟର କାର୍ଯ୍ୟନିର୍ବାହୀ ମୁଖ୍ୟ ବିଚାରପତି ଭାବେ ଯୋଗଦେଲେ । ୧୯୯୬ ମସିହାରେ ସେ ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ହେଲେ ।

୨୮ ଜାନୁଆରୀ ୧୯୯୯ରେ ଜଷ୍ଟିସ୍‌ ଫୁକନ ଭାରତର ସର୍ବୋଚ୍ଚ ନ୍ୟାୟାଳୟର ବିଚାରପତି ଭାବେ ଯୋଗଦେଲେ ଏବଂ ୨୦୦୨ ମସିହାରେ ପଦରୁ ଅବସର ଗ୍ରହଣ କରିଥିଲେ । ଦୀର୍ଘ ସ୍ୱାସ୍ଥ୍ୟ ସମସ୍ୟାର ପରେ ସେ ୮୧ ବର୍ଷ ବୟସରେ ୧୧ ନଭେମ୍ବର ୨୦୧୮ରେ ପରଲୋକ ଗମନ କରିଥିଲେ ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ଶ୍ରେଣୀ:ଭାରତର ସର୍ବୋଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଗୌଡ଼ୀ ପ୍ରାକୃତ

**ଗୌଡ଼ୀ ପ୍ରାକୃତ** ଏକ ଭାରତୀୟ ପ୍ରାଚୀନ ପ୍ରାକୃତ ଭାଷା ଅଟେ । ଏହା ଗୌଡ଼ ବା ପ୍ରାଚୀନ ବଙ୍ଗଳାରେ ବ୍ୟବହୃତ ମଧ୍ୟ ଭାରତ-ଆର୍ଯ୍ୟ ପ୍ରାକୃତ ଭାଷା ଅଟେ । ଏହି ଭାଷା ପୁରୁଣା ପୂର୍ବ ଭାରତ-ଆର୍ଯ୍ୟରୁ ଉତ୍ପନ୍ନ ହୋଇଛି ଏବଂ ବଙ୍ଗଳା (ବିକଳ୍ପ ଭାବରେ ମଗଧି)ର ଐତିହାସିକ ପୂର୍ବଜ ଅଟେ । ପ୍ରଥମେ ଖ୍ରୀଷ୍ଟାବ୍ଦ ୪୦୦ ପର୍ଯ୍ୟନ୍ତ ଏହାକୁ ପ୍ରାକୃତ ଭାବରେ ବିବେଚନା କରାଯାଉଥିଲା, ପରବର୍ତ୍ତୀ ସମୟରେ ଏହାର ଅପଭ୍ରଂଶ ଆବିର୍ଭୂତ ହୋଇଥିଲା ଯାହା ଗୌଡ଼ୀ ଅପଭ୍ରାଶ ନାମରେ ଜଣାଶୁଣା । ଯଦିଓ ଯଥେଷ୍ଟ ପ୍ରମାଣିତ ହୋଇନାହିଁ, ତଥାପି ବଙ୍ଗା-କାମରୂପୀ ଏବଂ ବଙ୍ଗଳା ଭାଷାର ଅସ୍ତିତ୍ୱ ଏଥିରୁ ଉତ୍ପନ୍ନ ବୋଲି ବିଶ୍ୱାସ କରାଯାଏ ।

ଗୌଡ଼ୀ ପ୍ରାକୃତଙ୍କ ଉପସ୍ଥିତିର ପ୍ରମାଣ ଦାଣ୍ଡିନଙ୍କ କାବ୍ୟଦର୍ଶନରେ ଦେଖିବାକୁ ମିଳେ । ପ୍ରାୟ ଷଷ୍ଠ ଶତାବ୍ଦୀରେ ଲିଖିତ ଏହି ପୁସ୍ତକରେ ଗୌଡ଼ୀ ପ୍ରାକୃତ ବିଷୟରେ ଉଲ୍ଲେଖ ରହିଛି ।

## ବ୍ୟୁତ୍ପତ୍ତି 
'ଗୌଡ଼ୀ ପ୍ରାକୃତ' ଶବ୍ଦଟି ଏକ ଜନପଦ ବା ଅଞ୍ଚଳ ଏବଂ ସେହି ଅଞ୍ଚଳରେ କହୁଥିବା ଭାଷା ସହିତ ସମ୍ବନ୍ଧିତ । ଗୌଡ଼ୀ ଶବ୍ଦ ଗୌଡ଼କୁ ବୁଝାଉଥିବା ବେଳେ ପ୍ରାକୃତ ଶବ୍ଦଟି ମଧ୍ୟ ଭାରତ-ଆର୍ଯ୍ୟ ଭାଷାର ଏକ କଥିତ ରୂପକୁ ବୁଝାଏ । ଏହି ପ୍ରାକୃତ ଭାଷା ମୁଖ୍ୟତଃ ଗୌଡ଼ରେ କୁହଯାଉଥିଲା, ସେଥିପାଇଁ ସମ୍ଭବତଃ ଏହାକୁ ଗୌଡ଼ୀ ପ୍ରାକୃତ ଭାବରେ ଜଣାଯାଏ ।

## ବୈଶିଷ୍ଟ୍ୟ 
ଅଧିକାଂଶ ଭାଷାବିତ ଏହି ମତକୁ ସମର୍ଥନ କରନ୍ତି ଯେ ପ୍ରାଚୀନ କାଳରେ ବଙ୍ଗଳା ଅଞ୍ଚଳରେ ମଗଧି ପ୍ରାକୃତ ବ୍ୟବହୃତ ହେଉଥିଲା ଏବଂ ବଙ୍ଗଳା ଭାଷା ଏହାର ଅପଭ୍ରଂଶରୁ ଉତ୍ପନ୍ନ ହୋଇଥିଲା । ତେବେ ଫୋନୋଲୋଜିକାଲ୍ ବୈଶିଷ୍ଟ୍ୟ ଆଧାରରେ ବିପରୀତ ମତ ରହିଛି । ଏହି ଯୁକ୍ତି ଯେଉଁ ଫୋନୋଲୋଜିକାଲ ବୈଶିଷ୍ଟ୍ୟ ଉପରେ ଆଧାରିତ ତାହାକୁ ଆଧାର କରି ବିରୋଧୀ ବା ପରସ୍ପର ବିରୋଧୀ ମତ ପ୍ରକାଶ ପାଇଥାଏ । ବଙ୍ଗଳାର ଅନେକ ବୈଶିଷ୍ଟ୍ୟ ଅଛି ଯାହା ମାଗଧି ପ୍ରାକୃତରେ ନାହିଁ; ଯାହା ମଗଧୀ ପ୍ରାକୃତ ପରିବର୍ତ୍ତେ ଅନ୍ୟ କୌଣସି ପ୍ରାକୃତଙ୍କ ଉପସ୍ଥିତିର ସ୍ପଷ୍ଟ ସଙ୍କେତ ଦେଇଥାଏ ।

## ଆଧାର 
## ଗ୍ରନ୍ଥସୂଚୀ 
* 
* 
* 
* 
* 

ଶ୍ରେଣୀ:ଭାରତର ଭାଷା
ପଥିୟା ଭାଷା

**ପଥିୟା ଭାଷା** ଏକ ଭାରତୀୟ ଭାଷା ଅଟେ । ଏହି ଭାଷା ମୁଖ୍ୟତଃ ଦକ୍ଷିଣ ଭାରତର କିଛି ଅଞ୍ଚଳରେ ବ୍ୟବହାର କରାଯାଏ । ଏହା ମୁଖ୍ୟତଃ ଇଣ୍ଡୋ-ଆର୍ଯ୍ୟ ପରିବାରର ଦକ୍ଷିଣୀ ଦ୍ରାବିଡ଼ ଭାଷା ଶ୍ରେଣୀର ଅନ୍ତର୍ଗତ, ଯାହାକି କଳାନଦୀ ଭାଷା ସହିତ ପ୍ରାୟ ସମାନ ଅଟେ । ପ୍ରାୟ ୧,୦୦୦ ଲୋକ ଏହି ଭାଷାରେ କଥୋପ କଥନ କରନ୍ତି ।

## ଆଧାର 
## ବାହାର ଆଧାର 
* 
* 
* 
* 
* 
* 
* 
* 

ଶ୍ରେଣୀ:ଭାରତର ଭାଷା
ଆଜନ୍ମ ସାଇଟୋମେଗାଲୋଭାଇରସସଂକ୍ରମଣ

ଆ**ଜନ୍ମ ସାଇଟୋମେଗାଲୋଭାଇରସ** ( **ସିସିଏମ‌ଭି** ) ସଂକ୍ରମଣ ହେଉଛି ନବଜାତ ଶିଶୁଙ୍କର ସାଇଟୋମେଗାଲୋଭାଇରସ୍ (CMV) ସଂକ୍ରମଣ । ଅଧିକାଂଶ କ୍ଷେତ୍ରରେ (ପ୍ରାୟ ୯୦%) ଏହାର କୌଣସି ଲକ୍ଷଣ ନ ଥାଏ । କିଛି ଶିଶୁ ଛୋଟ ଆକାରରେ ଜନ୍ମ ହୁଅନ୍ତି। ପ୍ରାୟ ୨୦% ରୋଗୀଙ୍କର ଜଟିଳତା ଘଟିଥାଏ ଯେଉଁଥିରେ ଶ୍ରବଣ କିମ୍ବା ଦୃଷ୍ଟି ଶକ୍ତି ହରାଇବା, ବିକାଶ ଅକ୍ଷମତା କିମ୍ବା ଏକ ଛୋଟ ମୁଣ୍ଡ ଅନ୍ତର୍ଭୁକ୍ତ ହୋଇପାରେ । ପରବର୍ତ୍ତୀ ଗର୍ଭଧାରଣରେ ଯଦି ମା ସଂକ୍ରମିତ ହୁଏ ତେବେ ବିପଦ ସବୁଠାରୁ ଅଧିକ, ଯଦିଓ ପ୍ରାରମ୍ଭିକ ଗର୍ଭଧାରଣରେ ସଂକ୍ରମିତ ହେଲେ ଗୁରୁତର ରୋଗ ହେବାର ଆଶଙ୍କା ଅଧିକ ହୁଏ ।

ବିଶ୍ୱବ୍ୟାପୀ ଏହି ଅବସ୍ଥା ସାଧାରଣ ଅଟେ ଏବଂ ସମ୍ଭବତଃ କମ ରିପୋର୍ଟ ହୋଇଥାଏ । କାନାଡ଼ା, ଯୁକ୍ତରାଷ୍ଟ୍ର ଏବଂ ପଶ୍ଚିମ ୟୁରୋପରେ ଏହା ପ୍ରାୟ ୨୦୦ ଶିଶୁଙ୍କ ମଧ୍ୟରୁ ଜଣଙ୍କୁ ପ୍ରଭାବିତ କରୁଥିବା ଆକଳନ କରାଯାଇଛି । ଯଦିଓ ସନ୍ଦେହଜନକ ମାମଲା ୧୯୩୦ ଦଶକରୁ ଘଟିଛି । ସ୍ୱଳ୍ପ ଏବଂ ମଧ୍ୟମ ଆୟ ଦେଶରେ ଅର୍ଥନୈତିକ ବୋଝ ଅଧିକ  ହେବା ଦେଖଯାଏ ।

## ଆଧାର
ସୁଜିତ ବର୍ମନ ରାୟ

**ସୁଜିତ ବର୍ମନ ରାୟ** (ଜନ୍ମ ୨୮ ଜାନୁଆରୀ ୧୯୪୫) ଜଣେ ଭାରତୀୟ ବିଚାରପତି ଓ ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ମୁଖ୍ୟ ବିଚାରପତି ଥିଲେ ।

### ଶିକ୍ଷା ଓ ପେଶାଜୀବନ 
ସୁଜିତ ବର୍ମନ୍ ରାୟ ବିଶ୍ୱଭାରତୀ ବିଶ୍ୱବିଦ୍ୟାଳୟ ଅଧୀନସ୍ଥ ଶାନ୍ତିନିକେତନର ପାଠଭବନରେ ତାଙ୍କର ଶିକ୍ଷା ଲାଭ କରିଥିଲେ । ସେ ତ୍ରିପୁରାର ମହାରାଜା ବୀର ବିକ୍ରମ୍ କଲେଜରୁ ସ୍ନାତକ ଡିଗ୍ରୀ ହାସଲ କରିଥିଲେ ।ପରେ ୧୯୭୪ ମସିହାରେ ସେ କୋଲକାତା ବିଶ୍ୱବିଦ୍ୟାଳୟର ହାଜରା ଲ ମହାବିଦ୍ୟାଳୟରୁ ଏଲଏଲବି ଉତ୍ତୀର୍ଣ୍ଣ ହେଇ ଗୁଆହାଟି ଉଚ୍ଚ ନ୍ୟାୟାଳୟର ଅଗରତଲା ବେଞ୍ଚରେ ଓକିଲାତି ଆରମ୍ଭ କରିଥିଲେ ।

ସେ ୧୯୮୮ ମସିହାରେ ତ୍ରିପୁରାର ଆଡଭୋକେଟ ଜେନେରାଲ୍ ଭାବେ ନିଯୁକ୍ତି ପାଇଥିଲେ । ୧୯୯୧ ମସିହା ୧୪ ନଭେମ୍ବରରେ ସେ ଗୁଆହାଟି ଉଚ୍ଚ ନ୍ୟାୟାଳୟର ସ୍ଥାୟୀ ବିଚାରପତି ଭାବରେ ନିଯୁକ୍ତ ହେବା ପରେ ୧୯୯୭ ମସିହାରେ ସେ କୋଲକାତା ଉଚ୍ଚ ନ୍ୟାୟାଳୟକୁ ବଦଳି ହୋଇଥିଲେ । ୨୦୦୩ ମସିହାରେ ସେ ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ହିସାବରେ ଉନ୍ନିତ ହେଲେ । ୯.୪.୨୦୦୩ - ୨୧.୧.୨୦୦୭ ପର୍ଯ୍ୟନ୍ତ ଏହି ପଦବୀରେ କାର୍ଯ୍ୟନିର୍ବାହ କରି ସେ ଜାନୁଆରୀ ୨୦୦୭ରେ ଏହି ପଦବୀରୁ ଅବସର ଗ୍ରହଣ କରିଥିଲେ ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ନନ୍ଦକିଶୋର ସିଂହ

**ନନ୍ଦକିଶୋର ସିଂହ** (ଜନ୍ମ: ୧୫ ମଇ ୧୯୪୨) ଜଣେ ଓଡ଼ିଆ ପ୍ରାବନ୍ଧିକ, ଗୀତିକବି ଓ ସମାଲୋଚକ । ସେ ନିଜ ଗ୍ରନ୍ଥ *ନନ୍ଦକିଶୋର ଗୀତିବିଚିତ୍ରା* ପାଇଁ ସେ ୨୦୦୧ରେ ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର ପାଇଥିଲେ ।

## ସଂକ୍ଷିପ୍ତ ଜୀବନୀ 
ନନ୍ଦକିଶୋର ଯାଜପୁର ଜିଲ୍ଲାର କୋରେଇ ଅନ୍ତର୍ଗତ ସାଦକପୁର ଗ୍ରାମରେ ଜନ୍ମଗ୍ରହଣ କରିଥିଲେ । ୧୯୬୩ରୁ ସେ ଆକାଶବାଣୀ, କଟକ କେନ୍ଦ୍ରର ସ୍ୱୀକୃତିପ୍ରାପ୍ତ ଗୀତିକାର ଓ ପରେ ନାଟ୍ୟକାର ଭାବେ ମାନ୍ୟତା ପାଇଥିଲେ ।ପେସାରେ ଜଣେ ଶିକ୍ଷାଧିକାରୀ ହୋଇଥିଲେ ମଧ୍ୟ ତାଙ୍କ ନିଶା ଥିଲେ ସାହିତ୍ୟ ସାଧନା । କବିତା, ଗଜଲ, ଗୀତିକବିତା, ସମାଲୋଚନା, ନାଟକ, ଗଳ୍ପ, ଉପନ୍ୟାସ, ଅନୁବାଦ ଭଳି ସାହିତ୍ୟର ଅନେକ ବିଭାଗରେ ସେ ସଫଳତାର ସହିତ ଲେଖନୀ ଚାଳନା କରିଛନ୍ତି । ସେ କୋରାଇ ମଣ୍ଡଳ ସାହିତ୍ୟ ସଂସଦର ସଭାପତି ରହିବା ସହ ନନ୍ଦକିଶୋର ପଲ୍ଲୀବିକାଶ ସାଂସ୍କୃତିକ ଫାଉଣ୍ଡେସନ ଗଠନ କରି ତାର ଅଧ୍ୟକ୍ଷ ରହିଛନ୍ତି । ତା' ମାଧ୍ୟମରେ ସେ ବୋଲେ ହୁଁଟି ପତ୍ରିକା ପ୍ରକାଶ କରିଆସୁଛନ୍ତି । ଗଜଲ ରଚନା ପାଇଁ ସେ *ଗଜଲ ବାଦଶାହ* ଉପାଧିରେ ସମ୍ମାନୀତ । ୨୦୦୦ ମସିହାରେ ସେ ଶିକ୍ଷା ବିଭାଗରୁ ଅବସର ପ୍ରାପ୍ତ । 

## ରଚନାବଳୀ 
### ଗୀତିକବିତା 
* *ଗୀତିଗୁଚ୍ଛ* (୧୯୭୦)
* *ଗୀତି ଓ ଗଜଲ* (୧୯୭୭)
* *ଇଚ୍ଛାମତୀ ନଦୀ* (୧୯୯୭)
* *ନନ୍ଦକିଶୋର ଗୀତିବିଚିତ୍ରା* (୧୯୯୯)
* *ନନ୍ଦକିଶୋରଙ୍କ ଶ୍ରେଷ୍ଠ ୧୦୧ ଗୀତି* (୨୦୧୩)
* *ନନ୍ଦକିଶୋରଙ୍କ ଅଧା ଗୀତି : ଅଧା କବିତା* (୨୦୧୭)
* *ନମାମୀ ନନ୍ଦକିଶୋର* (୨୦୨୩)
* *କଣ୍ଠରେ କଣ୍ଠରେ ନନ୍ଦକିଶୋର*
* *ଢଗଢ଼ମାଳିରେ ଚାଷବାସ କଥା*

### ନାଟକ 
* *ଲହୁଲୁହ*
* *ମାନସୀ ଗବେଷଣାଗାର*
* *ସବୁ ମଣିଷ ସମାନ*
* *ଗୁରୁଦକ୍ଷିଣା*

### ନାଟକ/ଏକାଙ୍କିକା 
* *ସୂର୍ଯ୍ୟ ଶିଖା ଓ ଅନ୍ୟାନ୍ୟ ନାଟିକା* (୨୦୨୩)

### ଶିଶୁସାହିତ୍ୟ 
* *ରଙ୍ଗବେରଙ୍ଗ*
* *ସାବାସ୍ ଟୁଟୁ*
* *ମଜା କାହାଣୀ*
* *ଚୁଇଙ୍ଗ୍ ଗମରୁ ଚିଡ଼ିଆଖାନା*
* *ପିଲାଙ୍କ କଥାସରିତ ସାଗର*
* *ଶ୍ରବଣ କୁମାର*
* *ପୁରାଣ କଥା*
* *ବେତାଳ କାହାଣୀ*

### ଅନୁବାଦ 
* *ଆବିଦ ସୁରତୀଙ୍କ ରସିକ ନବାବ* (୨୦୧୦)

### ପ୍ରବନ୍ଧ/ଆଲୋଚନା 
* *ଅନୁଭୂତିସିଦ୍ଧ ନିବନ୍ଧ*
* *ଯମପୁରୀରେ ଜମାନବନ୍ଦୀ*

## ପୁରସ୍କାର ଓ ସମ୍ମାନ 
* ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର
* ଓଡ଼ିଶା ସଂଗୀତ ନାଟକ ଏକାଡ଼େମୀ ପୁରସ୍କାର
* ଓଡ଼ିଆ ଗୀତିକବି ସମାଜ ପୁରସ୍କାର
* ଉତ୍କଳ ସାହିତ୍ୟ ସମାଜ ପକ୍ଷରୁ ସମ୍ମାନୀତ

## ଆଧାର 
ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ଓଡ଼ିଆ ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଲେଖକ
ଶୁଭାଶିଷ ତାଳପତ୍ର

**ଶୁଭାଶିଷ ତାଳପତ୍ର** (ଜନ୍ମ: ୪ ଅକ୍ଟୋବର ୧୯୬୧) ଜଣେ ଭାରତୀୟ ବିଚାରପତି । ସେ ଓଡ଼ିଶା ଉଚ୍ଚନ୍ୟାୟାଳୟର ୩୩ତମ ପୂର୍ବତନ ମୁଖ୍ୟ ବିଚାରପତି । ସେ ଉଭୟ ଓଡ଼ିଶା ଉଚ୍ଚନ୍ୟାୟାଳୟ ଓ ତ୍ରିପୁରା ଉଚ୍ଚନ୍ୟାୟାଳୟର ବିଚାରପତି ଭାବେ କାର୍ଯ୍ୟ ନିର୍ବାହ କରିଥିଲେ । ସେ ତ୍ରିପୁରା ଉଚ୍ଚନ୍ୟାୟାଳୟର କାର୍ଯ୍ୟବାହୀ ମୁଖ୍ୟ ବିଚାରପତି ଭାବେ ମଧ୍ୟ କାମ କରିଥିଲେ । ସେପ୍ଟେମ୍ବର ୨୦୨୦ ମସିହାରେ ବିଚାରପତି ତାଳପତ୍ର ତେଲେଙ୍ଗାନା କୃଷ୍ଣା ଜଳ ବିବାଦ ନ୍ୟାୟାଧିକରଣର ନ୍ୟାୟିକ ସଦସ୍ୟ ଭାବେ ନିର୍ବାଚିତ ହୋଇଥିଲେ ।

### **ସଂକ୍ଷିପ୍ତ ଜୀବନୀ** 
ତାଳପତ୍ରଙ୍କ ଜନ୍ମ ୧୯୬୧ ମସିହାରେ ତ୍ରିପୁରାର ଉଦୟପୁରରେ ହୋଇଥିଲା ।  ସେ କୋଲକାତା ବିଶ୍ୱବିଦ୍ୟାଳୟର ଆଇନ ବିଭାଗରୁ ଏଲଏଲବି ଉତ୍ତୀର୍ଣ୍ଣ ହୋଇଥିଲେ ଏବଂ ୧୯୯୦ରୁ ଉତ୍ତର ପୂର୍ବ ଭାରତର ବିଭିନ୍ନ ଉଚ୍ଚନ୍ୟାୟାଳୟରେ ଓକିଲାତି କରି ଆସୁଥିଲେ । ତାଳପତ୍ର ଗୌହାଟି ଉଚ୍ଚନ୍ୟାୟାଳୟର ଅଗରତାଲା ବେଞ୍ଚରେ ନାଗରିକ, ଅପରାଧିକ ଏବଂ ସାଂବିଧାନିକ ମାମଲାରେ ଓକିଲାତି କାମ କରିଥିଲେ । ୨୧ ଡିସେମ୍ବର ୨୦୦୪ରେ ସେ ବରିଷ୍ଠ  ଆଇନଜୀବୀ ଭାବେ ନିଯୁକ୍ତ ହୋଇଥିଲେ । ୧୫ ନଭେମ୍ବର ୨୦୧୧ରେ ସେ ଗୌହାଟି ଉଚ୍ଚନ୍ୟାୟାଳୟର ଅତିରିକ୍ତ ବିଚାରପତି ଭାବେ ନିଯୁକ୍ତ ହୋଇଥିଲେ । ୧୩ ସେପ୍ଟେମ୍ବର ୨୦୧୩ରେ ସେ ତ୍ରିପୁରା ଉଚ୍ଚନ୍ୟାୟାଳୟର ସ୍ଥାୟୀ ବିଚାରପତି ଭାବେ ନିଯୁକ୍ତ ହୋଇଥିଲେ । ତାଳପତ୍ର ଦୁଇଥର ତ୍ରିପୁରା ଉଚ୍ଚନ୍ୟାୟାଳୟର କାର୍ଯ୍ୟବାହୀ ମୁଖ୍ୟ ବିଚାରପତି ଭାବେ ସେବା ନିର୍ବାହ କରିଥିଲେ । ସେ ୧୦ ଜୁନ୍ ୨୦୨୨ରେ ଓଡ଼ିଶା ଉଚ୍ଚନ୍ୟାୟାଳୟର ବିଚାରପତି ଭାବେ ସ୍ଥାନାନ୍ତର ହୋଇଥିଲେ । ସେ ୮ ଅଗଷ୍ଟ ୨୦୨୩ରେ ଓଡ଼ିଶା ଉଚ୍ଚନ୍ୟାୟାଳୟର ମୁଖ୍ୟ ବିଚାରପତି ପଦବୀକୁ ଉନ୍ନିତ ହୋଇଥିଲେ । ସେ ୩ ଅକ୍ଟୋବର ୨୦୨୩ରେ ଅବସର ଗ୍ରହଣ କରିଥିଲେ ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ବନୱାରୀଲାଲ ହଂସାରିଆ

**ବନୱାରୀଲାଲ ହଂସାରିଆ** (୨୫ ଡିସେମ୍ବର ୧୯୩୧ ― ୩ ନଭେମ୍ବର ୧୯୯୭) ଜଣେ ଭାରତୀୟ ବିଚାରପତି ଓ ଭାରତୀୟ ସୁପ୍ରିମ୍ କୋର୍ଟର ପୂର୍ବତନ ବିଚାରପତି ଥିଲେ । ସେ 22 ଫେବୃଆରୀ 1990ରୁ 13 ଡିସେମ୍ବର 1993 ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବେ କର୍ଯ୍ୟନିର୍ବାହ କରିଥିଲେ ।

### କାର୍ଯ୍ୟଜୀବନ 
ହଂସାରିଆ ସର୍ଦାରଶହରରେ ସ୍କୁଲଶିକ୍ଷା ହାସଲ କରିବା ପରେ ପିଲାନୀସ୍ଥିତ ବିର୍ଲା ଆର୍ଟ୍ସ କଲେଜରେ ପଢିଥିଲେ । ସେ କୋଲକାତା ବିଶ୍ବବିଦ୍ୟାଳୟରୁ ଏମ.ଏ. ଓ ଲଣ୍ଡନ୍ ସ୍କୁଲ୍ ଅଫ୍ ଇକୋନମିକ୍ସରୁ ଏମ.ଏସ୍.ସି. ଉତ୍ତୀର୍ଣ୍ଣ ହୋଇଥିଲେ । ଏଲ୍.ଏଲ୍.ବି. ପାସ କରିବା ପରେ, ସେ ଓକିଲାତି କଲେ ଓ ଗୁୱାହାଟିର ଜେ.ବି. ଲ ମହାବିଦ୍ୟାଳୟରେ ଅଧ୍ୟାପକ ଭାବେ ଯୋଗ ଦେଲେ । ୧୯୭୧ ମସିହାରେ ହଂସାରିଆ ଜିଲ୍ଲା ଓ ଦୌରା ଜଜ୍ ଭାବେ ନିଯୁକ୍ତ ହେଲେ । 

୧୯୭୬ ମସିହାର ୧୫ ଜୁଲାଇରୁ ୧୯୭୯ ମସିହାର ୯ ଫେବ୍ରୁଆରୀ ପର୍ଯ୍ୟନ୍ତ ସେ ଆସାମ ସରକାରଙ୍କ ବିଧି ତଥା ନ୍ୟାୟ ବିଭାଗ ସଚିବ ଏବଂ ଲିଗାଲ୍ ରିମେମ୍ବ୍ରାନସର୍ ଭାବେ କାର୍ଯ୍ୟ କରିଥିଲେ । ୧୯୭୯ ମସିହାରେ ହଂସାରିଆଙ୍କୁ ଗୁଆହାଟି ହାଇକୋର୍ଟର ବିଚାରପତି ଭାବେ ଉନ୍ନତ କରାଗଲା । ସେ ୨୨ ଫେବ୍ରୁଆରୀ ୧୯୯୦ରେ ଓଡ଼ିଶା ହାଇକୋର୍ଟର ମୁଖ୍ୟ ବିଚାରପତି ହୋଇଥିଲେ ।

୧୯୯୩ ମସିହାର ୧୪ ଡିସେମ୍ବରରେ ହଂସାରିଆଙ୍କୁ ଭାରତୀୟ ସୁପ୍ରିମ୍ କୋର୍ଟର ବିଚାରପତି ଭାବେ ନିଯୁକ୍ତ କରାଗଲା ଓ ସେ ୧୯୯୬ ମସିହାରେ ସେବାନିବୃତ୍ତ ହେଲେ । ସେ ବହୁ ପ୍ରସିଦ୍ଧ ଆଇନ ପୁସ୍ତକ ଓ ଲେଖାର ଲେଖକ ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ଶ୍ରେଣୀ:ଭାରତର ସର୍ବୋଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ମିରଭେଟୁକ୍ସିମାବ ସୋରାଭଟାନସାଇନ

**ମିଲାଭେଟୁକ୍ସିମାବ ସୋରାଭଟାନ୍ସାଇନ୍**, ବେପାର ନାମ **ଏଲାହେର୍ରେ**, ହେଉଛି ଏକ ଔଷଧ ଯାହା କିଛି ପ୍ରକାରର ଓଭାରି କର୍କଟ, ଫାଲୋପିଆନ୍ ନଳୀ କର୍କଟ ଏବଂ ପ୍ରାଥମିକ ପେରିଟୋନିଆଲ୍ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।।  ନିର୍ଦ୍ଦିଷ୍ଟ ଭାବରେ ଏହା ସେହି ମାମଲାଗୁଡ଼ିକ ପାଇଁ ଅଟେ ଯାହା ଫୋଲେଟ୍ ରିସେପ୍ଟର ଆଲଫା (FRα) ପଜିଟିଭ୍ ଯାହା ଅନ୍ୟ ଚିକିତ୍ସାରେ ବିଫଳ ହୋଇଛି  ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ପ୍ରତି ତିନି ସପ୍ତାହରେ ଏହା ପିଛା ପ୍ରାୟ ୨୫,୦୦୦ ଡଲାର ଖର୍ଚ୍ଚ ହୁଏ ।

## ସନ୍ଦର୍ଭ
ବଲ୍ଲଭଦାସ ଐଦାନ ମୋହତା

**ବଲ୍ଲଭଦାସ ଐଦାନ ମୋହତା** (୨୬ ଏପ୍ରିଲ ୧୯୩୩– ୩ ଜୁଲାଇ ୨୦୧୮) ଏକ ଭାରତୀୟ ବିଚାରପତି ଏବଂ ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ମୁଖ୍ୟ ବିଚାରପତି ଥିଲେ।

### ସଂକ୍ଷିପ୍ତ ଜୀବନୀ 
୧୯୩୩ ମସିହା ଏପ୍ରିଲ୍ ୨୬ରେ ମହାରାଷ୍ଟ୍ରର ଆକୋଲାରେ ତାଙ୍କର ଜନ୍ମ । ସେ ଆକୋଲାର ନୂତନ ଇଂରାଜୀ ହାଇସ୍କୁଲରେ ତାଙ୍କ ସ୍କୁଲ ଶିକ୍ଷା ହାସଲ କରିଥିଲେ । କାନପୁରର ଡି.ଏ.ଭି. କଲେଜରୁ ସ୍ନାତକ ଡିଗ୍ରୀ ହାଅସଲ କରିଥିଲେ ଏବଂ ନାଗପୁର ଲା ମହାବିଦ୍ୟାଳୟରୁ ଏଲ୍‌.ଏଲ୍‌.ବି. ପାସ୍ କରିଥିଲେ ।

ଓକିଲାତି ବ୍ୟତୀତ ସେ ବହୁ ସାମାଜିକ କଲ୍ୟାଣମୂଳକ କାର୍ଯ୍ୟରେ ସେ ଜଡିତ ଥିଲେ। ମୋହତା ନିଜ ଜୀବନୀକୁ ନେଇ "ଟାଇମ୍ ଏଣ୍ଡ ଚାନ୍ସ" ନାମକ ଏକ ପୁସ୍ତକ ରଚନା କରିଥିଲେ । ତାଙ୍କଦ୍ୱାରା ଲେଖାଯାଇଥିବା ଏକାଧିକ ଲେଖା ଜାତୀୟ ଏବଂ ଆନ୍ତର୍ଜାତୀୟ ପତ୍ରିକାରେ ପ୍ରକାଶିତ ହୋଇଛି । ସେ ରାଧାଦେବୀ ଗୋୟଙ୍କା ମହିଳା ମହାବିଦ୍ୟାଳୟର ସ୍ଥାପକ ଅଧ୍ୟକ୍ଷ ଥିଲେ । ୧୯୬୮ରେ ପ୍ରଥମଥର ପାଇଁ ଏବଂ ୧୯୭୩ରେ ଦ୍ୱିତୀୟଥର ପାଇଁ ସେ ମହାରାଷ୍ଟ୍ର ବାର୍ କାଉନ୍ସିଲର ସଦସ୍ୟ ଭାବେ ନିର୍ବାଚିତ ହୋଇଥିଲେ । ପୁଣି ୧୯୭୪ ମସିହାରେ ସମ୍ମତିକ୍ରମରେ ସେ ସେହି କାଉନସିଲର ଉପ ସଭାପତି ନିର୍ବାଚିତ ହୋଇଥିଲେ । ୧୯୬୬-୬୭ ମସିହାରେ ସେ ଆକୋଲାର ରୋଟାରି କ୍ଲବର ଅଧ୍ୟକ୍ଷ ଭାବେ ନିର୍ବାଚିତ ହୋଇଥିଲେ ।

୧୯୭୯ ମସିହାର ଏପ୍ରିଲ୍ ୨୭ରେ ସେ ବମ୍ବେ (ମୁମ୍ବାଇ) ଉଚ୍ଚନ୍ୟାୟାଳୟର ବିଚାରପତି ଭାବେ ନିଯୁକ୍ତ ହେଲେ ଏବଂ ୧୯୯୪ ସାଲର ସେପ୍ଟେମ୍ବର ୨୮ରୁ ୧୯୯୫ ସାଲର ଏପ୍ରିଲ୍ ୨୫ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବେ କାର୍ଯ୍ୟରତ ଥିଲେ। ତାଙ୍କ ମୁଖ୍ୟ ବିଚାରପତି ପଦକାଳୀନ ସମୟରେ ସେ ଅନେକ ଗୁରୁତ୍ୱପୂର୍ଣ୍ଣ ରାୟ ପ୍ରଦାନ କରିଥିଲେ । ସେ ଭାରତ ପକ୍ଷରୁ ଶ୍ରୀଲଙ୍କା, ପାକିସ୍ତାନ ଏବଂ ଭୁଟାନରେ ଆୟୋଜିତ ସାର୍କ୍ ଲ ପରିଷଦରେ ଭାଗ ନେଇଥିଲେ । ଜଷ୍ଟିସ୍ ମୋହତା କେନ୍ଦ୍ର ସରକାରଦ୍ୱାରା ଗଠିତ ଆଇନ ସାହାଯ୍ୟ ଯୋଜନାକୁ କାର୍ଯ୍ୟକରିତ କରିବା ପାଇଁ ଗଠିତ କମିଟିର ସଦସ୍ୟ ମଧ୍ୟ ଥିଲେ । ସେ ଔରଙ୍ଗାବାଦରେ ଏକ IA ବିମାନ ଦୁର୍ଘଟନା ତଦନ୍ତ ପାଇଁ ଗଠିତ କମିଟିର ଅଧ୍ୟକ୍ଷ ଭାବେ ନିଯୁକ୍ତ ହୋଇଥିଲେ।

ଆକୋଲାରେ ୮୫ ବର୍ଷ ବୟସରେ ସେ ଶେଷ ନିଃଶ୍ୱାସ ତ୍ୟାଗ କରିଥିଲେେ ।

### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ହରିଲାଲ ଅଗ୍ରୱାଲ

**ହରିଲାଲ ଅଗ୍ରୱାଲ** (ଜନ୍ମ: ୦୧ ଅଗଷ୍ଟ ୧୯୨୭) ଜଣେ ଭାରତୀୟ ବିଚାରପତି । ସେ ୧ ମେ ୧୯୮୬ରୁ ୩୧ ଜୁଲାଇ ୧୯୮୯ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଥିଲେ ।

### ବୃତ୍ତି 
ହରିଲାଲ ଅଗ୍ରୱାଲଙ୍କ ଜନ୍ମ ୧୯୨୭ ଖ୍ରୀଷ୍ଟାବ୍ଦର ଅଗଷ୍ଟ ୧ ତାରିଖରେ ହୋଇଥିଲା । ସେ ୧୯୫୫ ମସିହାର ୧୯ ଡିସେମ୍ବରରେ ପାଟନା ଉଚ୍ଚ ନ୍ୟାୟାଳୟର ଏକ ଓକିଲ ଭାବେ ତାଙ୍କ ପେଶା ଆରମ୍ଭ କରିଥିଲେ । ୧୯୭୨ ମସିହାର ମେ ୧୯ରେ ସେ ଏହି ନ୍ୟାୟାଳୟର ବରିଷ୍ଠ ଓକିଲ ଭାବେ ପଦସ୍ଥ ହୋଇଥିଲେ । ଅଗ୍ରୱାଲ ମୁଖ୍ୟତଃ ଦେୱାନୀ ମାମଲାରେ ଓକିଲାତି କରୁଥିଲେ । ସେ ୧୯୭୩ ଖ୍ରୀଷ୍ଟାବ୍ଦର ଏପ୍ରିଲ ୧୨ରେ ପାଟନା ଉଚ୍ଚ ନ୍ୟାୟାଳୟର ଏକ ଅତିରିକ୍ତ ବିଚାରପତି ଭାବେ ନିଯୁକ୍ତ ହୋଇଥିଲେ ଏବଂ ୧୯୭୪ ମସିହାର ଜାନୁଆରୀ ୧ରୁ ଉକ୍ତ ନ୍ୟାୟାଳୟରେ ସ୍ଥାୟୀ ବିଚାରପତି ଭାବେ ପଦସ୍ଥ ହୋଇଥିଲେ ।

ସେ ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବେ ୧୯୮୬ ମସିହାର ୧ ମେରୁ ୧୯୮୯ ମସିହାର ୩୧ ଜୁଲାଇ ପର୍ଯ୍ୟନ୍ତ କାର୍ଯ୍ୟ ନିର୍ବାହ କରିଥିଲେ ।
### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ଡମ୍ବରୁଧର ପାଠକ

**ଡମ୍ବରୁଧର ପାଠକ** (୧ ମାର୍ଚ୍ଚ ୧୯୨୪ – ୧୦ ଅଗଷ୍ଟ ୨୦୦୫) ଜଣେ ଭାରତୀୟ ବିଚାରପତି ଥିଲେ, ଯିଏ ଓଡ଼ିଶା ଉଚ୍ଚ ନ୍ୟାୟାଳୟର ୧୧ତମ ମୁଖ୍ୟ ବିଚାରପତି ଭାବେ କାର୍ଯ୍ୟ କରିଥିଲେ । 

### ସଂକ୍ଷିପ୍ତ ଜୀବନ 
ଡମ୍ବରୁଧର ପାଠକଙ୍କ ଜନ୍ମ ୧ ମାର୍ଚ୍ଚ ୧୯୨୪ରେ ହୋଇଥିଲା । ସେ ୧୯୪୬ରେ କୋଲକାତା ବିଶ୍ୱବିଦ୍ୟାଳୟରୁ ସ୍ନାତକ (ବି.ଏ.) ଏବଂ ୧୯୫୩ରେ ଗୁଆହାଟି ବିଶ୍ୱବିଦ୍ୟାଳୟରୁ ଏଲଏଲବି ଡିଗ୍ରୀ ଲାଭ କରିଥିଲେ । ଆଗକୁ ଆଇନରେ ଅଧ୍ୟୟନ କରିବା ପାଇଁ ସେ ବ୍ରିଟେନ ଯାଇଥିଲେ । ଲଣ୍ଡନ ବିଶ୍ୱବିଦ୍ୟାଳୟରୁ ସେ ୧୯୫୭ରେ ଏଲଏଲଏମ ଡିଗ୍ରୀ ଲାଭ କଲେ । ସେ ଏହାର ପୂର୍ବରୁ, ୧୯୫୬ରେ ଲିଙ୍କନ୍ସ ଇନ୍ ଅନୁଷ୍ଠାନରୁ ବାର୍ ଆଟ୍ ଲ ଡିଗ୍ରୀ ହାସଲ କରିଥିଲେ ଏବଂ ଉଚ୍ଚତର ଶିକ୍ଷା ସମାପ୍ତ କରି ଭାରତକୁ ଫେରିଲେ । ସେ ଏପ୍ରିଲ୍ ୧୯୫୮ରେ ଗୁଆହାଟି ଉଚ୍ଚ ନ୍ୟାୟାଳୟରେ ଏକ ଅଧିବକ୍ତା ଭାବେ ନିଯୁକ୍ତି ହୋଇଥିଲେ । ୧୯୬୧ରୁ ସେ ଭାରତୀୟ ସୁପ୍ରିମ୍ କୋର୍ଟରେ ମଧ୍ୟ ଓକିଲାତି କରି ମାମଲାରେ ପ୍ରତିନିଧିତ୍ୱ କରିବା ଆରମ୍ଭ କଲେ ।

ପାଠକ ୧୯୫୮ରୁ ଗୁଆହାଟି ବିଶ୍ୱବିଦ୍ୟାଳୟର ଆଇନ କଲେଜର ସାମୟିକ ଅଧ୍ୟାପକ ଥିଲେ ଏବଂ ତାହାର ତିନି ବର୍ଷ ପର୍ଯ୍ୟନ୍ତ ସାମୟିକ ଅଧ୍ୟକ୍ଷ  ଭାବେ ମଧ୍ୟ କାର୍ଯ୍ୟ କଲେ । ସେ ଆଇନ ବିଷୟକ ପ୍ରବନ୍ଧ ଏବଂ ପୁସ୍ତକ ଲେଖି ଏହି ବିଭାଗରେ ଗୁରୁତ୍ୱପୂର୍ଣ୍ଣ ଅବଦାନ ଦେଇଥିଲେ । ନିଜ କାର୍ଯ୍ୟକାଳ ସମୟରେ, ସେ ୮ ଅଗଷ୍ଟ ୧୯୭୩ରେ ଗୁଆହାଟି ଉଚ୍ଚ ନ୍ୟାୟାଳୟର ବେଞ୍ଚରେ ବିଚାରପତି ଭାବେ ନିଯୁକ୍ତ ହୋଇଥିଲେ । ସେ ଏପ୍ରିଲ୍ ୧୮, ୧୯୮୩ରୁ ଅଗଷ୍ଟ ୧୦, ୧୯୮୩ ପର୍ଯ୍ୟନ୍ତ ଗୁଆହାଟି ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଥିଲେ ଏବଂ ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବେ ୧୧ ଅଗଷ୍ଟ ୧୯୮୩ରୁ ୨୮ ଫେବୃଆରୀ ୧୯୮୬ ପର୍ଯ୍ୟନ୍ତ କାର୍ଯ୍ୟ କଲେ ।

୮୧ ବର୍ଷ ବୟସରେ ୧୦ ଅଗଷ୍ଟ ୨୦୦୫ରେ ପାଠକଙ୍କ ଦେହାନ୍ତ ଗୁଆହାଟିରେ ତାଙ୍କ ନିଜ ଗୃହରେ ହୋଇଥିଲା । 
### ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ହରିହର ଶୁକ୍ଳ

**ହରିହର ଶୁକ୍ଳ** (ଜନ୍ମ: ୧୩ ଅପ୍ରେଲ ୧୯୬୧) ଜଣେ ଓଡ଼ିଆ ଶିଶୁ ସାହିତ୍ୟିକ । ସେ ନିଜ ଶିଶୁ କବିତା ପୁସ୍ତକ *ମାଟି ମୁଲକରେ ସରଗଫୁଲ* ନିମନ୍ତେ ୨୦୦୪ରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।

## ସଂକ୍ଷିପ୍ତ ଜୀବନୀ 
ହରିହର ୧୯୬୧ ମସିହା ଅପ୍ରେଲ ମାସ ୧୩ ତାରିଖରେ ଭଦ୍ରକ  ଜିଲ୍ଲାର ରମ୍ଭିଳାଠାରେ ଜନ୍ମଗ୍ରହଣ କରିଥିଲେ । ସେ ଜଣେ ଶିଶୁ ସାହିତ୍ୟିକ ଭାବେ ଜଣାଶୁଣା ।

## ରଚନାବଳୀ 
### ଶିଶୁ ସାହିତ୍ୟ 
* *ହସି ହସାଇବା ଦୁନିଆ ଆସ* (କବିତା ୧୯୯୩)
* *ମାଟି ମୁଲକରେ ସରଗଫୁଲ* (କବିତା, ୨୦୦୩)
* *ଟୋବା ଟେକ୍ ସିଂହ* (ଅନୁବାଦ, ୨୦୦୫)
* *ରମଣ ଓ ରାଜା* (୨୦୦୬)
* *ଗପର ମହକ ଗୀତର ମହୁ* (କବିତା)
## ସମ୍ମାନ ଓ ପୁରସ୍କାର 
* ପ୍ରବାସୀ ବନ୍ଧୁ ସମ୍ମାନ, କଲିକତା ୧୯୯୬
* ମୀନାବଜାର ଶିଶୁ ସାହିତ୍ୟ ସମ୍ମାନ, ୧୯୯୮
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୦୪ରେ *ମାଟି ମୁଲକରେ ସରଗଫୁଲ* ପାଇଁ
* ସଂସାର ସମ୍ମାନ, ୨୦୦୫
* ଝୁମୁକା ପୁରସ୍କାର, ୨୦୧୮
* ରାଜଧାନୀ ପୁସ୍ତକମେଳା ପୁରସ୍କାର, ୨୦୨୪ "ଗପର ମହକ ଗୀତର ମହୁ" ପାଇଁ
## ଆଧାର 
ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ରାଜଧାନୀ ପୁସ୍ତକମେଳା ପୁରସ୍କାର